
“Alt er muligt for den, der drømmer længe, der drømmer, mens han ar- 
bejder“, skrev den franske forfatter Gas ton Bachelard til Asger Jorn i 1959. 
Gennem mere end tredive år drømte Jorn om at kunne dele sin dybe kær¬ 
lighed til den ældste nordiske kunst med andre. 

Han ville skabe et imaginært museum, som den franske forfatter Aaidré 
Malraux havde gjort det i form af en række bøger om kunst fra hele ver¬ 
den. Kunst der ikke lader sig flytte, som ikke skærmes af museernes mure. 
Jorn ville forene helleristningerne på klippefladerne i Norge, Sverige og 
på Bornholm med landsbykirkernes relieffer og skulpturer, jægernes 
amuletter og ristninger i den ældste stenalder med vikingetidens rigt or¬ 
namenterede dragtsmykker. Han ville afdække nye sider af den lange nor¬ 
diske billedtradition. 

Som Malraux ville Jorn bruge fotografiet på en ny måde. Det skulle ikke 
blot nøgternt registrere tingene som i de hidtidige videnskabelige værker. 
Det skulle sammenføre de geografisk vidt spredte værker, og gennem de¬ 
tailgengivelser under gunstige lysforhold vise sider af værkerne, som øjet 
ellers ikke ville opfatte. At små ting blev gjort store betød mindre, for som 
Jorn bemærkede, kæmpehøje og andre store monumenter blev jo allige¬ 
vel reduceret i størrelse. Gengivelserne dannede deres egen billedverden. 
Det første forsøg på sammen med P.V. Glob at udgive en populær fremstil¬ 
ling af den olddanske kunst misl/kkedes. Under arbejdet stillede Jorn sig 
mange spørgsmål om betydningen af de figurer og motiver, han mødte 
bl.a. i guldhornenes relieffer. Han udvidede sin søgen til et selvstændigt 
studium, hvor han benyttede en sammenlignende metode, som han håbe¬ 
de ville bringe ny viden om de mange gådefulde figurer, som arkæologer 
og kunsthistorikere ikke formåede at tolke. I 1957 udgav han bogen Guld¬ 
horn og Lykkehjul, der fremlagde hans foreløbige resultater. 

Omkring 1960 begyndte Jorn at samle en kreds af nordiske videnskabs- 
mænd omkring planerne for en storslået bogserie, der efterhånden vokse¬ 
de ud til at omfatte toogtredive planlagte bind, spændende over kunsten i 
Norden fra oldtid til sen middelalder og nyere tid. Han ansatte en af Fran¬ 
krigs bedste fotografer, Gérard Franceschi, til at arbejde for sig og for det 
“Institut for sammenlignende vandalisme 44 som han ikke uden sans for 
provokation ville oprette. Det skulle være et skandinavisk akademi for 
forskning i den nordiske kunst, placeret i Silkeborg. Selv ville Jorn plan¬ 
lægge den billedmæssige side af det store bogværk, og han arbejdede også 
konkret med tilrettelæggelsen af flere bind. I 1965 udgav han som privat¬ 
tryk bogen “Skånes stenskulptur i 1100-tallet 44 med tekst af Erik Cinthio. 
Samme år måtte han opgive den store plan, der forblev en drøm. I sine 
sidste leveår genoptog Jorn imidlertid selv beskæftigelsen med den emne¬ 
kreds, der så længe havde beskæftiget ham og skrev en række artikler og 
manuskripter, inspireret af arkæologisk og religionshistorisk nyere forsk¬ 
ning, som han forholdt sig selvstændigt og kritisk til. Han så bestandig på 
fortidens kunst med kunstnerens blik. 

I dette hefte er samlet uddrag af Jorns egne tekster, fra den første, planlag¬ 
te bog om Olddansk kunst til hans sidste, posthumt udgivne bog om sagn¬ 
helten Didrek. En fuldstændig oversigt over Jorns artikler og bøger findes 
i Per Hofman Hansens “Bibliografi over Asger Jorns skrifter” fra 1988. 



Forord 


Hvorfor må disse bind udgives? Først og fremmest fordi der ikke 
eksisterer et samlet værk om kunsten i Nordens fortid, og fordi 
denne mangel har givet omverdenen det indtryk, at vi nordboere 
er et ukunstnerisk folk. 

Men naturligvis er der flere grunde til, at bøgerne skal ud. Jeg 
tror blandt andet, at de har noget at give, som ingen andre bøger 
har givet. Det er en ambitiøs'påstand, og når jeg skal begrunde 
den, måjeg med det samme sige, at jeg ikke har opdaget mange 
nye ting i fortiden, som forskerne ikke allerede har beskrevet. 
Men jeg mener, jeg har opdaget noget nyt ved tingene: Jeg tror, 
jeg kan sætte dem ind i et billede og vise, at de er led i en rig uni¬ 
versel sammenhæng - og lykkes det for mig at nå dette mål, da er 
værket lykkedes. 

Jeg mener, en kunstner har forudsætninger for at gøre dette 
stykke arbejde. Videnskabsmand er jeg ikke, men inden for 
kunstens område er jeg fagmand. Gennem min kunst harjeg lært 
at se og finde meningsfyldte sammenhænge, hvor andre måske 
ikke ser dem. Giver disse bøger noget nyt, da er det en kunstners 
syn på fortiden. 

Fortiden harjeg fundet på lange rejser. Igennem en årrække 
harjeg rejst fra sted til sted sammen med fotografen Gérard Fran- 
ceschi og set ting, jeg ikke troede eksisterede. Sammen har vi 
brugt vore øjne og i en dobbelthed af søgen efter fotografiske 
motiver og efter kunstnerisk mening fundet frem til billederne. 
Efterhånden er antallet af fotografier vokset, og foreløbig har vi 
20.000 billeder om et tidsafsnit, der omspænder 10.000 år. Billed¬ 
erne siger noget, som bøgerne vil komme til at fortælle: at for¬ 
tidens nordiske kunst også forklarer nutidens nordiske kunst, at 
den inderste mening i denne kunst er det sind, som ligger bag 
alle tingene, gennemtrænger dem og gør dem dybt personlige. 
Denne sinds-udstråling siger os, at det ekspressionistiske begreb 
er en tilstand, som det har været naturligt at færdes i gennem 
hele vor lange fortid, og at vi i Norden er forblevet i denne til¬ 
stand under rejsen op til nutiden. 

Igennem lang tid troede jeg, at jeg var den eneste, der havde 
fået fat i dette begrebs nerve, men under mine studier opdagede 
jeg, atjeg arbejdede videre på et grundlag, som allerede var angi¬ 
vet af danskeren Julius Lange og af svenskeren Johnny Roosval. 



Men der var blot ingen, som havde benyttet sig af dette allerede 
eksisterende fundament. Måske fordi det er vort eget. Måske for¬ 
di vi altid måler vor egen kultur i forhold til afstanden til Paris, 
Rom og Akropolis. Gennem århundreder, ja måske årtusinder, 
har vi i Norden lidt af en beundrende mindreværdsfølelse over 
for middelhavs-landenes frembringelser. Derfor har kunsthistori¬ 
kerne betragtet vore ting som udtyndinger af noget allerede eksi¬ 
sterende. Men vor kunst er ikke provinsiel af væsen. Den har sit 
særkende. Man kan se, hvordan folk igennem århundreder har 
bevaret og beskyttet tusinder af kunstneriske arbejder ud over 
landene ud fra en klenodiefølelse, som røber, at tingene er de fat¬ 
tige folks vidunderlige skatte. Når man betragter disse anonyme 
skulpturer ved kirkedørene, døbefontenes tunge relieffer, bauta¬ 
stenene på åben mark og træværkets ormeslyng, der bliver ved i 
et evigheds-ornament - så slår det en, at kunsten er blevet dyrket 
som noget enestående, og at kunstnerne har investeret følelsen 
for det enestående i deres værker. Det er ikke en provinsiel udtyn¬ 
ding af kulturen sydfra, man møder her, men karakterfulde ud¬ 
tryk for egnens og landsdelens særpræg. De er blevet til netop på 
dette sted, under disse livsvilkår og blandt disse mennesker og 
skabt netop for dem. De er tegn, som man tillægger kultisk, my¬ 
tisk, magisk, menneskelig og kunstnerisk betydning, og henover 
århundrederne mærker vi stadig, at de repræsenterer selve det 
enestående, omend på en mærkværdig stilfærdig måde. 

Når kunstværkerne mange gange virker beskedne af størrelse, 
skyldes det ikke mangel på håndværksmæssig formåen, men for¬ 
agt for det overdimensionerede, det overindustrialiserede og det 
skematiske, for kunstnerisk reklame uden dækning. Man vil ikke 
arbejde længere end følelsen rækker, for at tingene ikke skal mis¬ 
te deres indhold og kunsten sin mening. Derfor oplever man kun 
sjældent det prangende pompøse, og denne intime beskedenhed 
rummer den menneskelige rigdom, der karakteriserer Nordens 
kunst. 

Når vi igennem århundreder har haft svært ved at finde denne 
rigdom, skyldtes det, at fortiden blev anskuet af akademiske øjne, 
som var blændet af klassicismen. Men nutidskunsten har åbnet 
for 10.000 års fortid. Gennem nutidskunsten oplever vi fortiden 
som noget varmt og nærværende. Som bevidst ejendom. 



Olddansk kunst 


I 1949 begyndte Asger Jorn at udarbejde manuskript 
og udvælge billeder til en bog om de ældste tiders kunst 
i Danmark, som han ville skrive sammen med P.V. 
Glob. Jorn gjorde i løbet af nogle måneder sin del af 
manuskriptet færdigt, og Glob udvirkede, at han kun¬ 
ne samarbejde med Nationalmuseets fotograf Lennart 
Larsen om en række nyoptagelser til bogen. Resultatet 
heraf blev en serie fotografier, der på en helt ny måde 
dramatisk iscenesatte oldtidskunstens genstande. Det 
fælles projekt strandede, men Jorn havde dog udført en 
fuldstændig opsætning af sin tekst og af billederne frem 
til og med broncealderens afslutning. Senere brød han 
manuskriptet op igen, og føjede nye afsnit ind. Det hele 
endte som et stort fragment, hvorfra de nedenstående 
afsnit stammer. 


Ristning fra Åskollen, Skoger, Norge. Jæger¬ 
stenalder. 6-4000 f. Kr. Asger Jorns tegning. 



Jægerkunsten i Danmark 

De ældste billedfremstillinger, der overhovedet findes i dansk 
kunst, har man prikket eller indridset i hjortetakker og benred¬ 
skaber fra ældre stenalder. Den ejendommelige følsomhed, der 
spores i disse streger og prikker over de blankpolerede benflader, 
synes egentlig uforenelige med vore forestillinger om primitive 
stenalderfolk, men måske er disse forestillinger forkerte. Hvorfor 
er disse redskaber fyldt med billeder, hvad betyder de, kan vi tyde 
disse budskaber fra de ældste forfædre, der beboede vort land. 
Der begyndte vor kunst engang for årtusinder siden. Hvad siger 
den til os ? 

(...) Indridser man på en genstand billeder af dyr, mennesker 
eller naturkræfter, da vil disse billeder give den dekorerede gen¬ 
stand de afbildede figurers kraft og egenskaber. Den moderne 
rent fladeudfyldende ornamentik vi benytter idag rent æstetisk 
uden dybere mening er et resultat af skriftsprogets specialisering 
og et ganske ukendt fænomen for naturfolk, hvis ornamentik 
samtidig er deres skrift, d.v.s. knyttet til deres begrebsverden som 
udtryksform, så ethvert liniesystem får en bestemt mening og 
hensigt. 

Ravfigurerne 

Finder man i redskabsdekorationerne ingen direkte forbindelse 
med den almindelige jagtmagi, så synes der dog alligevel at være 


4 


en kontakt med disse emner i de små dyreskulpturer i rav fra den¬ 
ne periode. 

Alene vore perlekæder viser, hvor stærk en tiltrækning de rige 
ravforekomster har haft på vore forfædre ved kysterne i de ældste 
tider. Senere skulle det i broncealderen blive den store eksportva¬ 
re, der betingede vor rigdom på sydens bronce. Let at bearbejde 
og skønt i sin gyldne transparens har dette stof været selvskrevet 
til smykker og amuletter. Det er dog tvivlsomt om de her afbilde¬ 
de fire småfigurer har haft denne anvendelse. I deres enkle plasti¬ 
citet gir de, tilsyneladende fremstillende en gås, et vildsvin, en 
bjørn og endvidere et ubestemmeligt dyr, et flygtigt billede af jæ¬ 
gerens interessesfære. Et ejendommeligt forhold er det, at nogle 
af dem bærer tydelige brandmærker, ja den ene af dem er næsten 
opbrændt. Dette kunne give formodning om, at de snarere end 
at have været amuletter kan være blevet ofret i en slags bålcere¬ 
moni i forbindelse med et jagtritual, og derfor efterladt halvt 
fortærede i bålets gløder. Dette lyder mindre usandsynligt, når 
man betænker, at ravet som den vellugtende harpiks utvivlsomt 
har været anvendt som røgelsesofre op gennem oldtiden. 

Udprægede amuletter er derimod nogle ravsmykker med bo¬ 
rehuller til bæresnore. De har også indridset figurer på deres en¬ 
kle flader. Interessantest er de seneste fund, hvor ornamentet al¬ 
tid består af horisontale linier med en række vertikale frynser. 
Mange teorier er fremkommet om tydningen af disse kamlignen¬ 
de figurer. Skulle det være fremstillinger af korn med forbindelse 
til agerbrugsfolkenes Menhirs i Frankrig måtte frynserne vende 
den anden vej. Måske den største ravklump kunne påvise et så¬ 
dant slægtskab, men fundet af tilsvarende ilandskyllede ravfigu¬ 
rer fra Doggerbankerne synes dog at føre deres alder betydeligt 
længere tilbage. At det skulle være tordensten med fremstillinger 
af faldende regn kan lige så lidt bevises, og nogen direkte forbin¬ 
delse med broncealderens kamornamenter kan heller ikke påvis¬ 
es. Problemet ligger her som på så mange andre af denne tids 
billedfremstillinger og venter på en holdbar løsning, men hvor¬ 
dan løsningen end vil blive, så står det i hvert fald klart, at livet og 
kunsten i denne periode forbereder en brydning, hvis resultater i 
løbet af nogle få tusinde år skulle ændre menneskenes livsfor¬ 
hold påjorden i stadig hurtigere tempo hen mod en beherskelse 
af alt levende på jorden. Nøglen hertil var overgangen til den 
produktive livsform på basis af agerbrug, kvægavl og håndværk. 
Denne brydning ændrede ikke alene de materielle og sociale for¬ 
hold, men hele kunstens væsen. 

Figur med opadsvungne ben og en fugl på 
hovedet. Indprikket i en benkniv. Jægerstenal¬ 
der 6-4000 f.Kr. Fyns Oldtid, Hollufgård. Asger 
Jorns tegning. 



Hængesmykke af rav med striber. Eising Mose. 
Danmark. Jægerstenalder, 8000-4000 f.Kr. Nati¬ 
onalmuseet. 


Side 6: Bjørn og fugl af rav. Danmark. Jæger¬ 
stenalder, 8000-4000 f.Kr. Nationalmuseet 
Side 7: Ravfigurer. Fugl og dyr. Danmark. 
Jægerstenalder, 8000-4000 f.Kr. National¬ 
museet. 

Stendysser og 
Jættestuer 


Den nye billedstil 


Efterligning eller 
symbol 


Yngre Stenalder. Dansk bondekunst 

Stendysserne og jættestuerne, de store gravhøje fra yngre stenal¬ 
der, som vi finder rundt om i landet, er måske vort folks mest stor¬ 
ladne mindesmærker. Med ufattelige anstrengelser har man op¬ 
bygget disse jætte-monumenter over menneskeligt samarbejde. 
Det er ikke nogen forfinet kleinkunst, knapt nok en tildannelse, 
snarere en sammenstilling af stenblokke. Man ser, at mentalite¬ 
ten har skiftet og kunsten fået nye dimensioner. Ting og billede 
smelter sammen til en ejendommelig kunstnerisk syntese. Men 
ikke alene i dysser og jættestuer ser vi dette. Det præger alle for¬ 
hold. Også billedstilen er blevet en anden. Det fremgår særlig 
grelt, hvor man på norske klipper har hugget nye helleristninger 
oven på de gamle fra jægertiden. Dette brede omslag i billedsti¬ 
len genfinder vi som nævnt også sydpå. 

Repræsenterer den nye billedkunst fra Spaniens og Frankrigs 
første agerbrugsperiode et brud med den gamle naturalistiske 
tradition frajægertiden, og ser vi det samme ske på et senere tids¬ 
punkt i Norden, og får kunsten i denne periode et tilsyneladende 
primitivt og abstrakt præg, da er dette ikke udtryk for en forsimp¬ 
ling, men tværtimod for en langt mere kompliceret og rigere 
kunstopfattelse. Skal denne overgang karakteriseres gøres det ty¬ 
deligst ved at kalde den overgangen fra en forestillingskunst til 
en symbolsk kunst. 

Ved en forestillingskunst må vi forstå en kunst, der ser sit formål 
i at ændre et materiale, så det tilsyneladende bliver noget andet, 
end det er i realiteten. Lige som en skuespiller ved forklædning, 
mimik og tale forsøger at omforme sig til en ganske anden per¬ 
son, end han selv ifølge sin natur er, sådan søger man også i det 
naturalistiske billede så vidt muligt at skjule dettes materielle ka¬ 
rakter af ler eller farve for derved at opnå den højeste illusions¬ 
virkning af dyr, mennesker o.s.v. af rent immaterielt forestilling¬ 
sindhold. 

I den symbolske kunst eksisterer derimod ikke denne dualisme 
mellem stof og forestilling. Den er udtryk for en anden og mere 
indviklet tankegang, idet den i så høj grad som muligt søger at 
manifestere tingens egen eksistens, samtidigt med at den gennem 
analogier forbinder og parallelliserer denne med andre fæno¬ 
mener for at skabe deres syntese. Danseren med tyremasken skal 
ikke illudere en tyr, men er både sig selv og tyren, en mennesketyr, 
ja hans tyremaske kunne måske endda være lavet af kornstrå, så 
han bliver en syntese af korn, kvæg og menneske og derigennem 
en repræsentant for det organiske liv som helhed. På samme 



måde kan billedet af f.eks. et hjul i første række være indridset 
som ornament på et kar for at berige metallets stofvirkning. Det 
kan endog aftegnes blot som en cirkel uden egere, da alle ved, at 
det drejer sig om et hjultegn. Samtidig er det ikke blot et hjul, 
men et billede af den vandrende sol, af menneskeslægtens skæb¬ 
ne i led for led og af årets og tidens gang, af bevægelsen i det hele 
taget. Søger forestillingskunsten gennem billedvirkninger at ska¬ 
be den rene illusion, så søger tvært imod den symbolske kunst 
direkte at manifestere sig selv, at være sig selv som enkeltfæno¬ 
men, men samtidig at være mer end det, at nå ud til de fjerneste 
fænomener og forbinde sig med disse. At finde det universelle 
alt. 

Når bondekunsten automatisk føres ind i en symbolsk form 
skyldes det, at det netop er skærpelsen af bondens sans for 
analogier, der betinger udviklingen i hans erhverv. Han må for¬ 
stå, at det korn, der kommer op på marken vil gøre det samme 
næste år og næste igen, om han omhyggeligt og regelmæssigt 
pløjer og sår som han skal og når han skal. Han forstår efterhån¬ 
den, at dette fænomen er identisk med, hvad der sker ved dyrs 
og menneskers befrugtning. Alle disse ting forbinder sig for 
ham i en årsagskontinuitet, der giver alt, hvad han arbejder 
med dette skær af poesi, som er det mest karakteristiske træk i 
broncealderens og den yngre stenalders kunst. I modsætning til 
jægerkunstens mere episke tingssaglighed afspejler den hans 
dybe forståelse af tingenes indre sammenhæng, det, der altid 
har været poesiens indre væsen. 

Bondekunsten er blevet en fælleskunst, er blevet social, dels 
fordi hans erhverv medfører større sociale sammenhæng og dels 
fordi hans følelse af identitet med naturen ophæver forudsætnin¬ 
gerne for jægerfolkets strenge krav om naturalistisk formgivning. 
Naturen og mennesket er blevet et, så den ved hvad mennesket 
ved, og da det ene menneske let lærer, hvad det andet menneske 
ved, forenkles kunsten mer og mer til letlæselige og praktisk ud¬ 
formede tegn som forudsætter en social kultur, et åndeligt fælles¬ 
skab, som vi idag har svært ved at tyde, fordi lærdommen er for¬ 
svundet, men som dog spænder fra mere realistiske gengivelser 
til skrift-lignende piktografi. Det er i denne periode skriftsprog¬ 
ene fødes. 

Nu rykker mennesket ind som det kunstneriske kærnemotiv, 
men ikke som individ, snarere som universelt fænomen. På dette 
tidspunkt skabte mennesket gud i sit eget billede. Intet under at 
også i billedkunsten interessen flyttes fra fremstillingen af enkelt- 

Helleristning fra Pena, Spanien. 
Asger Jorns tegning. 


Vegetations- og 
frugtbarhedssymbol 


fænomener til sammenhæng, lovmæssigheder og typer. Tings¬ 
realismen er veget for en sammenhængs-realisme, en geometrisk 
kunst. Denne benævnelse er i alleregentligste forstand rigtig. Det 
udtryk for naturens lovmæssigheder, de på dette tidspunkt søgte 
i grafikken er i virkeligheden det første fundament for den mo¬ 
derne geometriske videnskab, omend formålet var et andet. (....) 

Ansigtsurnerne 

Blandt lertøjet i sidste del af stenalderen findes en del såkaldte 
ansigtsurner, der skiller sig ud fra resten ved deres ejendommeli¬ 
ge udsmykning med maskelignende hovede. Muligvis har det 
været krukkens øre, der har inspireret til at udforme de kraftige 
bryn og sætte øjne under, men efterhånden er der ikke tvivl om, 
at figurerne har slået an i kraft af deres magiske indhold og ind¬ 
går som et symbol i den kultiske kunstkreds. De breder sig fra 
kultur til kultur. Vi finder ansigtsurner nært beslægtede med de 
danske i de iberiske bondekulturer i Spanien. Ualmindeligt le¬ 
vende er disse runde fugleformede øjne indridsede i rytmiske, 
næsten nervøse linier i det bløde rå ler. Der er som noget hektisk 
over dem, som fortaber sig, når vi finder dem igen i broncealde- 
ren, men samtidig er også noget af livet brændt ud af dem. 

Dette ansigtsmotiv på krukker og kander har været yndet helt 
op til vore dage i den folkelige keramik. Har man da opfattet 
krukken som et levende væsen, eller er det det, der har været i 
krukken, kornet, grøden eller drikken man har anset for levende 
eller er det en guddoms øjne, der vogter over både krukke og 
indhold. Ingen vil idag kunne sige det, men slutter man fra nor¬ 
mal primitiv bondementalitet ville man være tilbøjelig til at sige 
både og i kraft af hans specielle naturopfattelse. 

Uden at forstå flertydigheden i den symbolske kunst vil det 
være umuligt at få fat i betydningen af øjnene på ansigtsurnerne. 
Vi finder blandt de spanske helleristninger og klippemalerier fra 
denne periode en figur, der med sine dominerende øjne synes at 
være den samme, som den vi finder på urnerne. Denne figur er 
indrammet i et fletværk og har tæer, der heller ikke når uden for 
rammen. I dette ligner den de ejendommelige figurer, der findes 
indridsede på de samtidige franske stenalderskulpturer, de så¬ 
kaldte Menhirs. Man har undret sig over, hvorfor man pludselig 
efter jægertiden havde mistet evnen til at tegne et menneske, så 
det lignede. Men i virkeligheden må man regne med, at det ikke 
er et almindeligt menneske, der er søgt fremstillet her. Sammen¬ 
ligner man figuren med de mands- og kvindefigurer, man her i 

Norden indtil idag har fremstillet af høstens sidste neg, er lighe¬ 
den slående, lige til det flettede bånd om livet og stråene på ryg¬ 
gen. Slutter vi da, at ansigterne på de danske urner svarer til de 
nordiske høstkællinger, bliver traditionerne, hvortil vi kan knytte 
os, mangfoldige. (...) Der er altså gode grunde til at sætte ansigts¬ 
urnerne i forbindelse med udenlandske folkloristiske traditio¬ 
ner, så meget mere som vi i museets ansigtskrukke fra det 14. årh. 
(sandsynligvis af tysk oprindelse) genfinder et dobbeltansigt eller 
Janushoved, som har givet navn til januar måned og er karakteri¬ 
stisk som årssymbol.(...) 

Kan man opfatte ansigtsurnerne som et årstids- og vegetations¬ 
symbol, så giver deres forbindelse med gravlægningen tilsynela¬ 
dende en anden mulighed for tolkning. I broncealderens Kina 
genfinder vi i samme periode ansigtsurnen som offerskål i form 
af broncevaser, der blev støbt og ofret i templet for at fremme 
slægtens velfærd. Øjnene på skålen var forfædrenes, til hvem of¬ 
ret blev bragt for at de skulle våge over slægten og hjælpe den. 
Omend en sådan tolkning også må være naturlig for de danske 
ansigtsurner modsiger dette dog ikke, hvad vi før har sagt. Skal 
forfædrene have magt til at påvirke de nulevendes ivsbetingelser, 
må de naturligvis kunne ændre disse. De afdøde må altså leve vi¬ 
dere i naturen, forenet med denne gennem jordfæstelsen eller 
ligbrændingen, og da den primitive agerdyrker som vi har omtalt 
opfatter mennesket som naturens model og kerne er det ud fra 
en totemistisk naturopfattelse selvfølgeligt at opfatte de afdøde 
som indgået i naturkræfternes kredsløb på den ene eller den an¬ 
den måde. Når man derfor har sået kornet har man utvivlsomt 
opfattet dette som et offer til forfædrene, mens høsten på sin side 
var en gave fra forfædrene, ja som deres legemliggørelse. Herved 
bliver det forståeligt, at det sidste neg som høstes på ageren må 
indeholde dennes koncentrerede ånd eller dens spirekraft, og at 
høstkællingen eller manden, der blev lavet af dette neg som re¬ 
præsentant for de afdøde var en skytsånd, der beskyttede folk og 
gods så længe, den var i huset, og at den derfor måtte behandles 
med den største ærbødighed. Kun som en forening af natur og 
slægtssymbol kan man forstå dette fænomen. 


Broncealderens poesi 

Der udstrømmer en umiddelbart indtagende ro og livsglæde af 
broncealderens kunst i Danmark, ikke en stiv og kantet ligevægt, 
der er ingen hager ved korsene, men en smygende let og levende 






Ansigtsmotiv på spansk stenalderkar. 

Asger Jorns tegning efter Leisner: 

Die Megalithgråber der Iberischen Halbinsel, 
pi. 96. 



Menhirer fra Sydfrankrig. 1-2, fra Avignon, for- 
og bagside. 3, fra Tarn-området. Asger Jorns 
tegning efter Manuel d’Archéologie Celtique et 
Gallo-romaine, s. 586. 



Halmstaffan. Korndukke fra Bjørkø. Efter M.P. 
Nilsson: Festdagar och vardagar. Ligheden med 
de franske stenfigurer er så slående, at man må 
kunne slutte, at det drejer sig om den samme 
figur, i stenalderen overført i granit. (Jorns 
billedtekst 1957). 

Kvindens centrale plads i 
broncealderens kunst 


Frugtbarhedsgudinden 
med krukken 


Moder-kvinden med 
hænderne om 
brysterne 


bevægelighed, hvor dramaets hårde konturer og bratte linjebrud 
er lykkeligt undgået. Alt flyder og bevæger sig, bøjer sig og vender 
tilbage som en ungskov i forårsdragt. Det er egentlig ikke billeder 
af dyr og planter, der gør det, men den indre struktur i selve tin¬ 
gene, der lige som forvandler broncen til en organisk verden, 
instrumenter og værktøj, såvel som figurer og ornamenter. En 
sammenligning med den samtidige kunst sydfra viser en ganske 
anden hård og ofte noget mekanisk-ufølsom stil som i bronce- 
spanden med guldskålene fra Italien, hvor kun skålenes yndeful¬ 
de hanke er danske. 

Ingen steder springer denne ejendommelige stemningsmætte¬ 
de ynde så klart frem som i de små kvindefigurer, der er så karak¬ 
teristiske for denne poetiske kunst. De kan måske i deres symme¬ 
triske form minde noget om negerskulpturer, det er ikke menne¬ 
skeefterligninger, men symboler, og dog er stemningen en gan¬ 
ske anden. Nogle af figurerne er måske i deres værdighed stræn- 
ge og stærke som idoler fra Kreta, men samtidig ejer de bedste af 
dem dog en blød gratie, der som i figuren med krukken kan virke 
ganske jomfruelig. Det er måske ingen tilfældighed, at Virgo, 
den klassiske himmeljomfru, ofte afbildes med en krukke mel¬ 
lem hænderne. 

Kvinden med krukken er ikke et særsyn, men et af kunstens 
ældste og mest yndede motiver. Længe før man kendte noget til 
lertøj, i istiden, træffer vi relieffet af kvinden med sit yppigheds- 
horn. Mad og drikke har det altid været kvindens privilegium at 
varetage, og der er al mulig grund til at dette motiv igennem årtu¬ 
sinder har holdt sig på førstepladsen i folkets gunst. Men der er 
ikke grund til at tro, at vi her står over for et underdanigt tyende. 
Det er maden og drikken, der genskaber mennesket, og som så¬ 
dan i den materialistiske religion omfattes med den højeste vene¬ 
ration. Vi har antydet, hvilken central stilling krukken har haft i 
natur-kulten, og der er ingen grund til at tro, at det her drejer sig 
om andet end en kultisk fremstilling, hvadenten kvinden har 
frembåret sin krukke til et festmåltid eller en ofring, som vi ken¬ 
der det fra det før nævnte majfester. 

Er dette motiv klassisk i alder og yndest, så kan det samme med 
lige så stor ret siges om kvinden, der med hænderne presser sine 
bryster. Dette for dansk broncealder så karakteristiske motiv fin¬ 
des udført i adskillige små statuetter i bronce. Her er det overho¬ 
vedet umuligt at komme uden om, at det drejer sig om små frugt- 
barhedsidoler og moderfigurer, som man åbenbart har opfattet 
som gavnlige for fødsel og grokraft. 

Også sådanne figurer er kendt allerede i istiden. Disse såkaldte 
Ve nusfigurer, som f.eks. den fra Willendorf var dog knap så slan¬ 
ke som de her fremstillede. 

Både kvinden med krukken eller bægeret og Venustypen følger 
med i såvel den antikke som den kristne kunst. Den sidste finder vi i 
romanske granitskulpturer, såvel som senere i træ på barokkens kir¬ 
kelige udskæringer. Kroppen går her som regel over i en plante- 
lignende stilk eller stamme, så man får indtrykket af, at kvinden er en 
slags træ eller stammoder. Til tider dier et par fantastiske dyr de spændte 
bryster. Ser man nøjere efter på den sydfranske menhir vil man op¬ 
dage, at kvindefiguren også her holder hænderne ind under bryster¬ 
ne. Figuren synes altså i den forbindelse at stå som symbol for natu¬ 
ren og planternes vækst på samme måde som Majen eller juleneget, 
der sættes op i trætoppen. Vi hævdede, at krukken var det samme 
symbol som halmkvinden. Kvinden med krukken er i så fald de to 
elementer, forenet til ét, en moder-natur om man så må sige. 

Dette forklarer samtidigt, hvorfor kvindefiguren i gruppen 
med slangehesten og hornkvæget har store guldindlagte øjne. 
Her har vi den kvindelige modsvarighed til den før nævnte træ¬ 


kvinden som 
vegetationssymbol 


Kvinden med guld-øjne 



Kvinden med guldøjnene, slangen og dyrene 
fra Fårdal, Danmark. Yngre broncealder, c.800 
f.Kr. Fotograferet af Lennart Larsen i samarbej¬ 
de med Asger Jorn i 1950. Nationalmuseet. 


Side 14: Kvindelig akrobat. Danmark. Yngre 
broncealder, c.800 f.Kr. Nationalmuseet. 

Side 15: Kvinden med krukken. Knivskaft fra 
yngre broncealder, c.800 f.Kr. Nationalmuseet. 

blok Torbjørn med metaløjnene. Denne kvindefigur holder kun 
på det ene bryst, men også til den finder vi paralleller i barokkens 
danske kirkekunst, hvor den findes så at sige overalt. 

At kvinden med guldøjnene har samme symbolske betydning som an¬ 
sigtsurnerne understøttes af en tegning, indridset i en af de mange 
smukke barberknive, vi ejer fra denne tid, og hvis billeder har en 
central plads i broncealderens billedverden. Når vi finder svar på 
så mange kultiske problemer ved at betragte barberknivenes ud¬ 
smykning, skyldes dette næppe et tilfældigt dekorativt lune. En 
analogi mellem segl og kornet på marken og barberkniv og skægget på 
hagen er af den slags natur-menneskelige analogier, der hører til 
selvfølgelighederne. Som sådan må også de mange ofrede hårflet¬ 
ninger og smukt udstyrede kamme og kambilleder opfattes, som 
er fundet i denne periode. Samson-forestillingen om hårets kraft 
har ikke været et specielt jødisk fænomen. Den barberkniv, hvor¬ 
om vi i denne forbindelse har talt, viser to slangeagtige dyr med 
fire ben og manke vendt imod en figur, der næppe kan opfattes 
som andet end en krukke, en symbolsk sammensætning, vi den 
dag idag kender fra vore apotekerskilte, og som var et yndet mo¬ 
tiv i græsk og ægyptisk kunst. En sådan slangeagtig havhest gen¬ 
finder vi i forbindelse med øjenkvinden, og det er vel meningen, 
at den skal die hendes bryst, hvorfra hun med hånden udsprøjter 
mælken. Når vi genfinder motivet på middelalderens døbefont, 
det ene af kirkens hellige kar, en genfødelsens skål, skyldes dette, 
at den har aner helt tilbage til stenalderens urner. Det er vel hel¬ 
ler ikke tilfældigt, at vi på et urnelåg fra broncealderen genfinder 
det billedmodv, der findes i bunden af de fleste døbefonte, parret 
omkring træet. Det er jo ikke så lang tid siden man førte de nyfødte 
gennem et træ eller et hul ijorden også her i Norden. Meget taler 
for, at de fem figurer, der udgør kompositionen omkring kvinden 
med guldøjnene har været udstyr til et helligt kar, der er gået til, 
muligvis fordi det har været af træ. Om det har været et drikke¬ 
eller dåbskar eller noget ganske tredie kan man kun gisne om. 


Barberkniv af bronce. 
Jorn tolker fremstillin¬ 
gen som to slangedyr 
omkring en krukke. 
Formentlig fra Jylland. 
Yngre broncealder, 
c.800 f.Kr. National¬ 
museet. 

En anden lille skulptur, en graciøs akrobatisk danserinde, der i 
en dristig bue læner sig helt bagover, spændstig som en pilevånd, 
kan i hvert fald næppe forklares på anden måde end som en del 
af et kar eller en kande, hvor hun vel har tjent som hank. Denne 
figur er utvivlsomt skabt efter et etruskisk forbillede, men er dog 
samtidig typisk dansk både i form og stil. Det elegante lille snore¬ 
skørt, som vi genkender fra flere af de andre kvindefigurer, og 
hvoraf man har fundet bevarede eksemplarer, lader ingen tvivl 
om oprindelsen, og der er også langt fra de romerske håndværke¬ 
res kluntede naturalistiske figurer, der virker ganske malplacere¬ 
de i forbindelse med brugsgenstande, til den bløde, smidige pla¬ 
sticitet i denne kvindefigur. 

Det ville også være naivt at stille sig tilfreds med konstateringen 
af, at vi her står over for en formel efterligning af romerske forbil¬ 
leder, lige så naivt som at ville fornægte dette forhold. Vi kender 
kun altfor godt disse to yderstandpunkter, man ynder at anlægge 
over for den nordiske kunst. Både brakteater, Ragnarokmyte og 
meget andet har været behandlet ud fra disse standpunkter. Lad 
os derfor fastslå, at det overhovedet er ganske uforeneligt med en 
naturlig kunstopfattelse blot at efterligne en fremmed ting, fordi 
den ser spændende ud, mens det på den anden side ville være i 
strid med de historiske kendsgerninger at ville fornægte de klassi¬ 
ske kulturers betydning i Norden. Spørgsmålet er blot, hvordan 
en sådan påvirkning foregår. 

Henrik Ussing siger, at „for folk, der stort set lever i den samme 
kultur betyder sproglige og etnografiske forskelligheder ikke 
stort, når det drejer sig om sagn og æventyr, de vil let kunne bre¬ 
de sig fra land til land, fra race til race. Har to folk derimod for¬ 
skelligt hovederhverv \il forståelsen meget vanskeligere tilvejebrin- 
ges“. Dette gælder i lige så høj grad med hensyn til kunstneriske 
motiver. Nordens hovederhverv i broncealderen var landbrug, 
håndværk og handel, mens det for middelhavslandenes førende 
kulturer var krig og røveri. Derfor udviklede Nordens kunst sig i 
en anden kadence end den sydlandske. Det er først i Eddaernes 
tid, at vi har en parallel til Homer. 

Har et motiv ikke en eller anden naturlig tilknytning til hjemli¬ 
ge traditioner og forestillinger, så trænger det overhovedet ikke 
ind i dens motivverden. Overalt, hvor vi finder et nyt kunstnerisk 
motiv, er det derfor altid naturligt at regne med to faktorer: frem¬ 
mede forbilleder og hjemlige forudsætninger, der tilsammen af¬ 
gør tilegnelsesprocessen, og det må naturligvis altid være den 
hjemlige forudsætning, der er det væsentligste. 


Danserinden og de 
kultiske årstidsdanse 

Men hvad er da forudsætningen for denne figur, der ligner en 
danserinde? Vi finder på svenske helleristninger dansende akro¬ 
bater, der bøjer sig på nøjagtig samme måde i baglæns spring. 
Her i landet finder vi først langt senere tilsvarende motiver, i en 
romansk billedkvader og i fremstillingen af Salomes dans på et 
middelalderligt kalkmaleri. 

Står vi her overfor en fortsat dansk tradition, og er det i så fald 
en billedtradition eller en dansetradition. Nogen billedtradition 
lader sig ikke påvise, og da middelalderens kalkmalerier som re¬ 
gel tog deres motiver fra de religiøse skuespil, som man fremfør¬ 
te, og disse igen var omdannelser af rituelle hedenske årstidsmi¬ 
mer, er der vel al grund til at opfatte Salomes dans som en import 
sydfra, med en tillæmpning til forskellige nordiske dansetraditio¬ 
ner. Dette vil kunne afgøres ved at undersøge, om motiver findes 
andre steder. 



Helleristninger og processioner 

Broncealderens helleristninger fremstillede utvivlsomt kultfester 
og giver os derigennem en rig illustration til broncealderens 
kunstneriske liv. Omend det er i en begrænset periode af bronce- 
alderen at disse figurer indhugges, er der dog ingen grund til at 
antage, at de scener, de fremstiller, også er begrænset til dette 
korte tidsrum. Både før og efter, ja op til vore dage, finder vi ele¬ 
menter af de kulter, der her fremstilles. 

Det mest karakteristiske ved disse scener er deres ejendomme¬ 
lige decentraliserede bevægelighed. I modsætning til den samti¬ 
dige mykeniske, babyloniske, ægyptiske og kinesiske kunst har 
man aldrig indtryk af nogen centralfigur. Her som der er det bil¬ 
leder af processioner og optog, men her standser processionen 
ikke op ved én eller anden figur, som er dens mål. Det er optog 
og scener for disses egen skyld, for deres egen virknings skyld. 
Kompositionen er så at sige ubevidst, en lagdeling, der er blevet 

fyldigere og rigere for hvert år, der er gået. De processioner, der 
endnu er kendt som fastelavnsoptog, riden sommer i by, St. Hans 
fester, karneval, jule- og nytårsfester og lignende indeholder 
utvivlsomt mange elementer, der har holdt sig fra den ældste 
agerbrugsperiode. De store broncealderhøje, der endnu findes, 
er ikke gravhøje, men festpladser, der vidner om de store folkeli¬ 
ge friluftsspil, der har været grundelementet i den tids kunst, den 
kilde, hvoraf alle de andre kunstarter har øst, og hvorom det har 
kredset i natur og form. 


Skålhullerne 

Hvad er meningen med de skålhuller, der findes i umådelige 
mængder fra broncealder og yngre stenalder i klipper og sten. 
Det er hellige symboler, der er ældre end helleristningerne i al¬ 
mindelighed. Der er altså grund til at opfatte dem som centrale i 
den kultiske enhed, da de også fremstilles i nyere tid, ja benyttes 
til magiske formål helt op til vore dage. 

I Sverige kaldes de ofte elvkværne og benyttedes ofte desuden 
som offerskåle. Benævnelsen indeholder en tilknytning til både 
vand og korn, og faktisk findes de fleste skålgruber omkring gam¬ 
le agre og kilder. Visse løse stenblokke (som den fra Før) ganske 
oversået med store og små stengruber på alle sider viser, at det 
ikke har været hensigten at lave offerskåle som de indiske Linga- 
symboler, omend et slægtskab givet er tilstede. Det har ikke så 
meget været selve borehullet, som fremstillingen af eller udbo¬ 
ringen af hullet, der har været genstand for kultisk vane. Hvilke 
forestillinger har sat denne proces igang. Der er flere mulighe¬ 
der. Enten kan boringen være en viden fra bearbejdelse af sten, 
udsprunget af stensmedens kunst, eller også kan det være en 
overføring af ildboringen i lighed med den såkaldte nødild, der 
sikkert også har været en årlig fornyelse af ilden, en ny ild. Og 
endelig kan det kan det som navnet kværn antyder være en efter¬ 
ligning af de primitive kornkværne. Årsagen til, at man har over¬ 
ført denne proces til klipper og sten ligger utvivlsomt i, at den 
rytmiske kværnen har været opfattet som et frugtbringende ero¬ 
tisk spil. På denne måde er både øksen, ildboringen og kornet 
knyttet til den erotiske symbolik. Skålen i klippen har på denne 
måde symboliseret moder jord på samme måde som krukken. 

Vi finder på adskillige middelalderlige kirker tilsvarende hul¬ 
ler boret omkring indgangsportalerne (bl.a. i Lunds Domkirke). 
Her er det ikke boringen, men sandstenspulveret, der fremkom- 



Sten med skålgruber, opstillet ved Askov. 
Foto fra Olddansk Kunst. 



Helleristning med fremstilling af ildboring. 
Kivik, Sverige. Står disse to figurer på Kivik- 
stenen i en indhegning omkring et livstræ med 
to frugter, eller er det Lingasymbolet, penis i 
vagina, eller begge dele på én gang og dertil et 
roterende ildbor til fremstilling af skålhuller, 
eller er det en kværn, hvor to trælle arbejder? 
Er figuren t.h. Loke, der vil slå den ene af dem 
ihjel? Vi har ærlig talt ingen chancer for nogen¬ 
sinde at kunne sige det med sikkerhed. 

(Jorns billedtekst 1972). 

Bue, diende slangemoder, fugl på Hydra, 
aks og dyr. Fra den babyloniske himmelkreds. 
Fra Guldhorn og Lykkehjul, fig 338. 


Fra 1949-195 7 arbejdede Jorn på en bog, der fik titlen 
Guldhorn og Lykkehjul. Her søgte han gennem sam¬ 
menstillinger af billeder fra mange kulturer efter paral¬ 
leller til guldhornenes billedverden. Uden at lægge sig 
fast på nogen endegyldige tolkninger så han figurerne 
på hornene som en form for stjernekredsfremstilling. 
Det tog otte år, før han i 195 7fik mulighed for at udgi¬ 
ve bogen, der rummer over firehundrede illustrationer, 
samlet under overskrifter, som antyder centrale temaer i 
alle kendte mytedannelser i verdens kulturer. Jorn 
vendte i mange af sine senere bøger og artikler tilbage 
til det billedstof, han havde samlet i Guldhorn og Lyk¬ 
kehjul. 



Bueskytte, diende hind, fugl på fisk, slange¬ 
moder, aks og dyr. Fra det andet guldhorn. 
Fra Guldhorn og Lykkehjul, fig. 337. 


mer, der synes at have haft den største interesse. Sammenholder 
man det med almuens udstrakte anvendelse af knuste stenøkser 
eller tordenkiler som medicin giver dette mulighed for videre 
tolkninger på samme måde, som den udstrakte anvendelse af 
skålhullerne til ofringer. Det karakteristiske ved alle disse forkla¬ 
ringer er, at den ene ikke udelukker den anden. Selv tanken at 
skålhullerne skulle afsløre sig som stjernekonstellationer udeluk¬ 
ker ikke den øvrige forklaring, idet astrologi på dette tidspunkt 
først og fremmest var en markering af årstider og vækstforhold. 
Kendskabet til stjernekonstellationerne og betydningen heraf 
har på dette tidspunkt, hvor moderne tidsmålere var ukendte, 
været langt intimere og betydningsfuldere, end vi idag tænker os 
det. 


Guldhorn og lykkehjul 

Mit arbejde Guldhorn og lykkehjul (...) går bag om det teologi¬ 
ske for at behandle selve de fiktioner og billeder, som udelukken¬ 
de er det, der kan interessere mig som kunstner. Som forklaring 
på deres første opståen benytter jeg mig af argumenter, som kan 
kaldes materialistiske, idet de går ud fra produktionsliv, ernæring 
og økonomi som de primære inspirationsfaktorer for billeddan¬ 
nelser. Jeg hævder, at der oprindeligt har eksisteret mange for¬ 
skellige dyrekredse. Forud for det teologiske stadium, som begyn¬ 
der med bykulturerne eller det man kalder civilisationen, opstil¬ 
lerjeg da hypotesen om tre andre tidligere stadier hos det man 
kalder naturfolkene, et materialistisk præget magisk, et kultisk og 
et mytisk stadium. Det magiske, der karakteriseres af jægerfolket, 
er futuristisk og teleologisk i den forstand, at det udtrykker store 
ønsker for fremtiden. Det kultiske, der karakteriserer agerdyrker¬ 
ne, er derimod realistisk, livsnydende, idet det udtrykker ønsket 
om cyklisk at fortsætte det nærværende. Myten karakteriserer 
endelig de krigerfolk, der driver rov på de rige civilisationer. De¬ 
res myter er blot bagudvendte og konservative minder om en 
svunden oprindelse og storhedstid. I Norden svarer de med en let 
forskydning til sten-, bronce- og jernalder. Her drejer det sig ikke 
om en udviklingsteori, men tværtimod om en indviklingsteori, 
for magi, kult og myte fortsætter fremover som underordnede 
elementer i åndslivet, undtagen i brydningstider, hvor der sker 
tilbagefald. (...) 

Hvad opnår jeg da ved denne systematik? For det første kan jeg 
påvise, at ikke blot figurer fra Guldhornene svarer til kompositio¬ 
ner i den babyloniske dyrekreds (fig. 337-338). Deres zodiakale 
karakter er hermed en selvfølge. 

Dernæst henleder jeg opmærksomheden på en ejendommelig 
fordobling af zodiakkens grundfigurer, som skaber en parallel 
mellem de figurer, der markerer forårs- og efterårsjævndøgnene 
og de, der markerer vinter- og sommersolhverv. Den fundamen¬ 
tale forskel er den, at det første sæt er domineret af en kvindelig 
figur (Jomfruen), mens det andet er domineret af en tilsvarende 
mandlig figur (Vandmanden). Da modsætningen mellem som¬ 
mer og vinter er af langt større primitiv betydning og lettere at 
konstatere end midsommer og midvinter, mener jeg at være be¬ 
rettiget til at antage den som den oprindelige og ældste årstidsde¬ 
ling, som senere suppleres, så vi får en firdeling. Dette betyder, at 
jomfruen må være ældre end vandmanden. Hendes årstidsdeling 
er karakteriseret af de to fisk, mens det er to tvillingemænd, der 
karakteriserer midsommerdelingen. 



De to årstidsdelinger 



Motiv fra det andet guldhorn. 

Tegnet af Asger Jorn som udkast til omslaget af 
Guldhorn og Lykkehjul. 


Babyloniske himmeltegn. Den ældste dyrekreds 
eller zodiak. Fra Guldhorn og Lykkehjul. 

Tvillingerne 

Den omtalte vekselkamp mellem sommer og vinter findes bl.a. 
indgående beskrevet hos Olaus Magnus. Den første maj opstilles 
der i de forskellige byer to skarer af unge mænd. De biir ledet af 
to anførere, udvalgt ved lodtrækning og iklædt henholdsvis vin¬ 
terens og sommerens dragt og navn. Den ene klædt i skindpels 
strør om sig med snebolde og isstumper, mens den anden klædt i 
grønt og blomster strør aske og ildgnister omkring sig, medført i 
sække og krukker. De to skarer, der er til hest, støder sammen og 
vinteren skal så overvindes af sommeren. Denne og lignende 
skikke er kendt over hele Europa, ja kendes endog på Grønland, 
og alt lader formode, at sådanne scener er afbildet allerede i vor 
broncealders helleristninger. 

Omend man har påvist, at adskillige antikke myter og brug 
stammer direkte herfra, har man dog villet påstå, at de skulle 
være afledninger af middelalderens riddertourneringer og olti- 
dens gladiatorkampe. Dette skyldes dog sikkert en overvurdering 
af adelens kulturelle betydning og en tilsvarende undervurde¬ 
ring af almuens og borgerskabets kunstneriske selvstændighed 
og tradition. Dermed er ikke ment, at en tradition forbliver fast 
på samme sted. Den kan vandre bort og komme igen, men gen¬ 
nemgår man nøje de attributter og ritualer, der knytter sig til 
middelalderens ridderkampe og de romerske gladiatorspil, da 
får man i aller højeste grad indtrykket af, at det er disse, der i sig 
rummer tydelige elementer af karnevalets vinter- og sommersym¬ 
bolik. 


Fra Guldhorn og Lykkehjul: 

65. Tysk helleristning. 66. Årstidsbrødrene omkring tidshjulet. Billedfremstilling fra Hallstadt-sværdet. 
67. Par omkring soltegn. Helleristning, Engelstrup, Danmark. 68,69,71. Dobbeltfigurer. Hellerist¬ 
ninger, Tanum, Sverige. 70. Dobbeltfigur fra Prins Luis jagthorn 1. Portugal c. 1500. 72. Dobbeltfigur i 
fiskeham. Tunesisk smykke. 73. Dobbeltfigur i fugleham omkring hjul. Trier. 74. Guldrelief fra 
Himlingøje. T.v. en mand jagende eller ofrende hjort eller kvæg. 75. Fugl med dobbelthoved. Assyrisk 
skulptur, Central Anatolien. 76. Dobbeltørn som Liibecks byvåben. 

77. Dobbeltdyr med fælles hoved. Tympanon, Farsø kirke, o. 1300. 78. Dobbeltfigurer i fire udgaver. 
Fra Jaszberenyi-olifanten, Ungarn o. 900. 79. Dobbeltfigurer med symbolske skjolde som i etruskiske 
fremstillinger. Guldhorn 2. 



Op til vor tid findes stadig en anden variation af den samme 
tvekamp, i form af et vandspil, hvor de kæmpende støder hinan¬ 
den i vandet fra to både. Denne form er ligeledes kendt over hele 
Europa, knyttet til havne, søer og floder. Også denne leg kendes i 
afbildninger fra det gamle Ægypten såvel som fra Grækenland og 
fra nordisk broncealder. Selv op til vor tid bruger man på forhånd 
at aftale, hvem der skal vinde, og de to figurer har forskellige ken¬ 
detegn, så tilstedeværelsen af kultisk magi kan ikke bortforklares. 
Det er altså meningsløst at opfatte dem som udløbere af tourne- 
ringernes sportsfester. 

Alt tyder på, at man har opfattet vinterens og sommerens 
mandlige repræsentanter som brødre, og den eneste fornuftige 
forklaring på tvillingernes zodiaktegn må være, at det er et billede 
af de to årstider. Fra myter og æventyr finder vi utallige berettel- 
ser om dette brødrepar, om dioscurerne, Kastor og Pollux, og Gil- 
gamesh og Enkidu, om de sumeriske Lugalgirra og Meslamtae, om 
Kain og Abel, Esau og Jacob, Balder og Høder o.s.v. 

På begge guldhorn findes et billede af en stående og en liggende 
kæmpe, dannende et kors eller hjul. De kan kun forklares som et 
tvillingetegn. Men adskillige andre af guldhornenes billeder sy¬ 
nes at kunne henføres til denne dobbeltsymbolik. 


Fra Guldhorn og Lykkehjul: 

149-150. Tvekampsfigurer i hjulform. Guldhorn 1 og 2. 152. Pelsklædte vildmænd. (Karnevalsfigu¬ 
rer?) med livstræ (fransk lilje) og kølle og vildsvin. Kalkmaleri, Hald kirke. 153. Charlemagne-kam- 
pen. Glasmaleri, Chartres. 154. Kain og Abel: Offerbål og tvekamp. 155. Romersk gladiatorkamp mel¬ 
lem symbolske figurer. 156. Ridderturnering. England, o. 1300.. 157. Kamp mellem majgreve og vin¬ 
tergreve. Efter Olaus Magnus. 158. Engelsk dystløb til vands, o. 1400. 



Brakteater 


Et af Jorns interessefelter var de nordiske brakteater. 
Han skrev flere artikler om deres billedverden i 1971, 
og optog to af dem i sin artikelsamling Indfald og Ud¬ 
fald, der udkom i 1972. Her angreb han forskningens 
gængse teorier. Brakteaterne behøvede ikke at gengive 
myter, de kunne ligesom godt være inspirationskilder 
for mytedannelser. 



Sværd rammer det ene bagben på en hest. 
Kusken svæver i luften. Billede på keltisk mønt. 
Unelles. Asger Jorns billedtekst til hans teg¬ 
ning efter Lancelot Lengyel: L’art gaulois dans 
les medailles. 



Det samme billedtema. Blot holder kusken her 
et skib i hænderne. Keltisk mønt. Unelles. As¬ 
ger Jorns billedtekst til hans tegning efter Len- 
syei. 


De nordiske brakteater har ingen oprindelse i et møntsystem el¬ 
ler en statskult. De kan ikke defineres som religiøse i dette ords 
præcise mening, kun som udtryk for en magisk-kosmisk natur¬ 
kult, som må modsvare den almindelige kosmiske opfattelse i 
Norden på denne tid. Brakteaternes romerske oprindelsesmyte 
er et sold, der kun tilbageholder det groveste. Al kunst i det hele 
taget, jeg siger i det hele taget, består af en del originalitet for¬ 
bundet med traditionelle forudsætninger. Dette gælder romersk 
numismatik såvel som nordiske brakteater. 

Den ensidige tro på den mytologisk-religiøse tolkning har sta¬ 
digt stået i vejen for den direkte billedmæssige tolkning af brak¬ 
teaterne, som nødvendigvis må baseres på en umiddelbar tolk¬ 
ning af billederne som billeder betragtet (sui generis). Man ser 
skrift og runer alle vegne, også hvor de ikke findes, endog i dette 
tilfælde, hvor det om en af de nyfundne brakteater foreslås: „Som 
forvanskede runer skal man måske også opfatte det spydlignende 
tegn under hestens bagben." Nej, det skal man ikke! Man skal 
netop opfatte det som hvad det ligner, et spyd, og lægge mærke 
til, at bagbenet er bøjet opad og ender i et for et ben ganske unor¬ 
mal form. 

At forklare dette som en misforståelse af billeder på romerske 
mønter, som Baltrusaitis gør det med hensyn til de løsrevne for¬ 
ben på keltiske mønter, er en forklaring, der direkte kan modbe¬ 
vises ved sammenligning med andre mønter. Fra Lancelot Len- 
gyels bog „L’art Gaulois dans les Medailles" har jeg aftegnet et 
par medaljer, hvor man ser et sværd hvis spids er vendt imod det 
ene bagben på hesten, akkurat som spydet er vendt mod det ene 
bagben på brakteatens hest. 

Hvad det skal betyde, udover at de må være påpegeisen af, at 
dette ben skal hugges af, vedkommer os ikke her. Man kan jo lave 
alle mulige røverhistorier om denne proces. (...) Hvad er forkla¬ 
ringen på disse sammenhæng? Det kan kun mere materiale afslø- 
re.(...) 

Der har i årenes løb været skrevet og diskuteret meget om de 
nordiske brakteater eller guldmedaljer fra folkevandringsti¬ 
den. (...) Skal vi kunne tage afstand fra de hidtil anvendte mislyk¬ 
kede tolkningsmfetoder må vi først præcisere deres retningslinjer. 
De kan karakteriseres som den klassiske retningslinie, som 

Mackeprang er tilhænger af. Den kan også kaldes den formalisti¬ 
ske, og modsætningen hertil, der danner den romantiske ret¬ 
ningslinje, kan også betegnes som den mytologiserende. 

Den afstand vi tager fra de romantiske tolkninger af vore guld¬ 
medaljers billeder: Chr. J. Thomsens J.J.A. 1855, Worsaaes 1870 
etc. har en anden retning end E. Jensens klassicistiske angreb 
herpå i 1871, hvor forsøgene på at tolke billederne som gengivel¬ 
ser fra den nordiske gudeverden og mytologi karakteriseres som 
„naragtige 41 , og hvor alle ændringer i billederne, som afviger fra 
deres romersk-byzantinske modeller, stemples med betegnelsen 
„degeneration 44 . Indtil i dag har diskussionen om billedernes 
tolkning været holdt mellem disse to yderpunkter, og har altså 
ikke ført til noget som helst. 

Den romantiske forestilling, at medaljebillederne gengiver 
nordisk mytologi, har ikke kunnet stå for den formalistiske kritik, 
der påpeger billedernes model i romerske medaljer. Men argu¬ 
mentet er svagt, for også de romerske mønter og medaljer har en 
fremmed model, nemlig den græske, som på sin side også er på¬ 
virket af ældre kilder. Ingen vil finde det fornuftigt blot at opfatte 
ikke-græske, men romerske bidrag til den byzantinsk-romerske 
billedverden som „fyldornamentik 44 , som er så karakteristisk for 
al primitiv kunst („horror vacui 44 ) eller som „ren og skær dekora¬ 
tion 44 . Hvorfor ikke? Blot fordi stilen er naturalistisk. Resultatet af 
denne indstilling, der karakteriserer Mackeprangs beskrivelse af 
brakteaterne, bliver derfor kun den, at en naturalistisk billed¬ 
form tages alvorligt, mens den poetiske og fantasifulde musikali¬ 
tet i brakteaternes billeder affærdiges som tilfældig og dekadent 
fantasi fra kunstnerens side. Medalje- og møntprægningen har 
sin kunstneriske historie, hvortil også de nordiske guldmedaljer 
hører, men vil man karakterisere deres særegne væsen, da må 
man netop samle sig om de detaljer, der adskiller dem fra alle 
andre. Dette kan kun ske ved en objektiv sammenligning, hvor 
begreber som dekadence stryges af ordbogen. 

Konflikten mellem klassikere og romantikere opløses, om man 
i stedet for at opfatte disse billeder som gengivelser af myter, ser 
dem som inspirationskilder for mytedannelser. Fordelen ved at 
vende dette årsagsforhold på hovedet er først og fremmest det, at 
det muligggør, at man kan skelne mellem billedfantasier, som er 
mytedannende og igen påvirkes i deres videre udformning af 
mytiske forestillinger, og andre billeder, som betydningsmæssigt 
kun kan bestemmes magisk og kultisk, bortset fra de rent æsteti¬ 
ske udslag af en personlig kunstners skabende fantasi. 



Rytteren fra Jægerspris-brakteaten, hvis hest får 
harpuneret det ene ben. (Jorns billedtekst). 
Nationalmuseet. 


Side 26: Indridset kvindefremstilling. Guldblik. 
Nationalmuseet. 

Side 27: Tre fremstillinger af figurer, guldblik. 
Nationalmuseet. 

Mand med fuglehak i øjet, tommelen for mun¬ 
den og den anden hånd rørende ved et af de 
bøjede ben. Vi kender ham efterhånden. Hår¬ 
prydelsen er let fantasifuld. Jorns billedtekst til 
brakteat fra Lellinge Kohave, Præstø amt. Nati¬ 
onalmuseet. 



Brakteat fra Ågedal, Vestagder. Bergens 
Museum. Asger Jorns tegning. 


Det kan f; eks. ikke bevises, at Skrydstrupbrakteaten, som på¬ 
stået af nogen, skal fremstille „den vilde jagt“, hvor Odin ledsaget 
af ulv og ravn forfølger en kvinde i hjorteskikkelse. Manden har 
en hånd i ulvens gab og kan lige så godt være Tyr. Endelig er det 
ikke udelukket, at man kan have set det som et billede af kong 
Didreks dødsridt. Hvor billeder er skabt for at kunne dække flere 
tydninger, nytter det ikke at lægge sig fast på en enkelt. Men det 
er på den anden side tåbeligt at tro, at disse billeder har til hen¬ 
sigt slavisk af kopiere uforståede romerske billeder blot for at 
være med på noderne. 

„Som årsag til, at kejserbillederne forekommer på brakteater- 
ne, angiver Sune Ambrosiani, at kejserkulten er trængt ud over 
romerrigets grænser." Man kan lige så godt sige, at brudekroning 
ved bryllupviser, at kongekulten o.s.v. Vrøvl. Det er det omvendte 
forløb, som slår tilbage. Konger og kejsere tør ikke være særlig 
opfindsomme, og akademikerne glemmer folkefantasien som 
kunstnerisk inspirationskilde. 

På hovedet af en del ryttere findes der en ejendommelig for¬ 
mation, som Mackeprang definerer som kejserfrisuren med dia¬ 
dem (ganske vist degenereret).- Worsaae tolkede dem som en 
hjælm. Ser man nærmere til, vil man opdage, at denne langhåre¬ 
de frisure er forsynet med en mægtig knude, der på mere summa¬ 
riske billeder blot er antydet som en slyngning. På den store, 
omhyggeligt udførte brakteat fra Åsum, Skåne, fremgår det dog 
tydeligt, at det drejer sig om en sammenflettet knude, den der si¬ 
den Tacitus beskrev den som suebisk „Nodus" har affødt en rig 
litteratur. (...) 

Martin Blindheim har fortalt mig, at skikken med glatraget 
hoved, hvor kun en tot blev bevaret, har holdt sig i visse egne af 
Norge. At fjerne toppen regnedes for fejhed, da man i slagsmål 
søgte at gribe efter den. 

I min barndom kaldte man i Vestjylland en hvirvel for en stjer¬ 
ne. Jeg husker, atjeg stærkt misundte en af mine kammerater, der 
blev kaldt Stjærnajes, fordi han havde en utroligt fremherskende 
hvirvel i pandehåret, som skilte ham fra almindelige drenge ved 
navn Anders. Hvor der ikke findes en ægte hvirvel, der kan en 
knude afbilde eller eftergøre den. Sådan forklarer jeg mig den 
oprindelige mening med den såkaldte Sueverknude. 


Side 29: Den stærkt omdiskuterede Skrydstrupbrakteat, som Nowotny hævder fremstiller Odins vilde jagt på kvinden i hjorteskikkelse. Også her får manden 
med de store tommeltotter, hvoraf den ene holdes under hagen, det ene øje hugget ud af en fugl, mens han har fået en hånd i klemme i gabet på et dyr med 
skrappe tænder. Under hjorten befinder sig to sammenslyngede slanger, hvoraf den ene rejser hovedet og spiler gabet op for at snuppe „noget“ mellem bag¬ 
benene på hjorten. Jorns billedtekst til brakteat fra Skrydstrup, Haderslev amt. Nationalmuseet. 

Middelalder og æstetik 


Fra 1969 til 1973 skrev Jorn en lang række artikler om 
oldtids- og middelalderkunsten i Norden, som blev 
trykt i avisen Demokraten. En del af artiklerne blev 
samlet i bøgerne Tegn og underlige gerninger og Ind¬ 
fald og udfald, der udkom i 1970 og 1972. Jorns artik¬ 
ler var en blanding af direkte billedkommentarer og 
teoretiske overvejelser. Middelalder og æstetik er et 
utrykt manuskript fra omkring 1969 af mere teoretisk 
karakter om middelalderkunstens dobbelte væsen. Den 
følges (side 36) af et uddrag med tilhørende billeder og 
billedtekster fra artiklen Kunstneren mellem oprørerne, 
hvori Jorn kommenterer Otto Norns bog Jydsk Granit 
fra 1968. 



Luxuriakvinde, der ammer to flyveøgler. 
Kalkmaleri, Birkerød kirke. 


Side 30-31 

Portal, Heddal stavkirke. Norge. 


I menneskets personlige tilværelse findes der næppe noget så gå¬ 
defuldt som det vi kalder kærligheden. Vi elsker, og har vi op¬ 
nået, hvad vi elsker glemmer vi vor kærlighed. Det bliver noget 
selvfølgeligt, som vi ser bort fra, ja måske føler vi det nærmest 
som et bånd, der binder os og forhindrer os i at udnytte en 
mængde muligheder, som vi har forelsket os i, og pludselig for¬ 
svinder det eller den vi elskede uden at vi tænkte over det, og da 
er den håbløse kærlighed der igen i vor bevidsthed som et skæ¬ 
rende savn. 

Det er som med sundheden. Dette vidunderlige mirakel, at alt 
fungerer som det skal. Når det er tilfældet tænker vi på noget helt 
andet, er opfyldt af frygtelige problemer, indtil vi får podagra el¬ 
ler tandpine, og så er alle de andre paradoxer blevet ganske lige¬ 
gyldige i forhold til den gnavende smerte. Før end tanden eller 
foden gjorde ondt skænkede vi den næppe en tanke. Så kommer 
sådan en satan og gør livet til et helvede for os. Vi elsker frisk luft, 
men kun med fingren på struben erkender vi vor vitale trang til at 
trække vejret. Dette er betingelsen for vor lidenskab. 

Gælder dette i vort private liv, da gælder det også i det sociale. 
Vi er vant til at blive bragt til vort mål med tog, bil eller flyver, og 
tænker ikke over det med mindre der strejkes. Jeg er tilhænger af 
spontane strejker netop fordi de gør menneskene bevidste, at det 
ikke er en absolut selvfølgelighed, at alt fungerer som det skal. 
Det gør det kun fordi der er mennesker, der sørger herfor. 

Man vil måske undre sig over, hvad disse tanker har med mid¬ 
delalder og æstetik at gøre. Men for mig er det et udgangspunkt 
til forståelse af det vi idag har fundet på at kalde en middelalder 
og en æstetik, som om begge dele eksisterede. 

Æstetik er læren om vore reaktioner over for sansning, og det 
er en ny lære, som hverken grækerne, romerne eller middelalde¬ 
rens kristne interesserede sig for. Hvorfor? Ja, man vil måske 
stemple mig som romantiker, når jeg påstår, at direkte sanseople¬ 
velser på den tid var en så selvfølgelig sag, at ingen tænkte på, at 
det kunne være noget at spekulere på. 

Når tyskeren Baumgarten for et par hundrede år siden opfandt 
begrebet æstetik mener jeg altså, at det skyldes, at menneskene i 

denne første periode af den moderne industrialisering pludselig 
fik tandpine, pludselig opdagede, at der udviklede sig en verden, 
hvor de umiddelbare sanseoplevelser mer og mer trådte i bag¬ 
grunden, ja muliggjorde en udvikling, hvor de umiddelbare san¬ 
seoplevelser overhovedet ikke mere ville få betydning. 

Nu må man ikke tro, at denne erkendelse har været grundlaget 
for udviklingen af det man kalder den teoretiske æstetik, tvært 
imod. Denne har hidtil kun tjent det formål at bortforklare be¬ 
tydningen af det æstetiske eller af menneskenes direkte sanseind¬ 
tryk, for at berede vejen for en uæstetisk tilværelse. Enhver der vil 
lære noget om vore sanseoplevelser vil blive dybt skuffet, om han 
giver sig i lag med det man kalder teoretisk æstetik. Denne etiket¬ 
te er så falsk som noget på jorden. Den handler kun om, hvad et 
velopdragent menneske skal opfatte som skønt, selv om han per¬ 
sonligt opfatter det som grimt eller kedeligt, og hvad han skal 
opfatte som grimt selv om han synes, at det er mægtigt spænden¬ 
de og skønt. Lad os ikke blande os i det. 

Langt interessantere finder jeg det, når vi holder os til den præ¬ 
cise definition af æstetikken at spørge: Hvilken opfattelse af det 
æstetiske havde man i middelalderen. Jeg kan ikke acceptere, at 
man taler om forskellige perioders æstetik fordi de blot har forsk¬ 
ellig smag for, hvad de kalder skønt. Altså. Hvad middelalderens 
opfattelse angår spørger jeg: Hvordan vurderede de umiddelba¬ 
re sanseindtryk, og svaret må blive: Ad Helvedet til, eller sagt på 
en anden måde som Laster, mens de opfattede moralske hensig¬ 
ter som Dyder. Denne modsætning mellem laster og dyder er et 
ganske nyt tema i kunsthistorien, og det er en ganske ejendom¬ 
melig dobbeltsidig kunst, der kommer ud af det. (...) 

Dyderne fremhæves som skønne og lasterne som modbydelige, 
men det der gør denne vurdering så enestående at den kan be¬ 
tegnes som et højdepunkt i kunstens historie, det er det mær¬ 
kværdige at de fordømmelige laster netop afbildes som menne¬ 
skenes lyst til direkte æstetiske oplevelser, glæden over umiddel¬ 
bare sanseoplevelser. Har middelalderen altså en æstetik da er 
den primært anti-æstetisk, og vi forstår da hvorfor renæssancens 
tilbagevenden til antikkens tankegang betyder en tilbagevenden 
til anerkendelse af den direkte æstetiske dom. 

Når dette er så tydeligt da skyldes det, at middelalderen direkte 
benyttede flere af antikkens hellige æstetiske billeder som skræm¬ 
mebilleder på den måde at det samme billede som i antikken re¬ 
præsenterede en æstetisk dyd i middelalderen blev anvendt til at 
betegne en syndig last. (...) 



Et fremragende eksempel på flertydigheden i 
den nordiske kunst i germansk tid. To havfruer 
sidder tilsyneladende og sladrer med hinan¬ 
den, men samtidig hermed opløses deres haler 
i to fugle, der dier deres bryster, eller om man 
vil, i to selvstændige fugle, hver med en kugle i 
næbbet. 

Et mellemstadium mellem dem og Luxuriafigu- 
ren findes som et fragment fra Viborg ødelagte 
domkirke. Her dier to fugle brysterne på en 
kvinde, der samtidigt er et livstræ, hvis blade er 
bryster. Mon vi ikke her har den tredobbelte 
tolkning, som deler sig i dyr, der nipper af blad¬ 
ene på et træ, Luxuria og jomfru Maria, som de 
aftegner sig i vor middelalderkunst? 

To udskårne havfruer. Fra Nydam II fundet. 
Kopi, Nationalmuseet, København. 



Tegning af kvinde med to diende dyr. Fragment 
af tympanon fra kirke i Viborg. 

Nu Viborg Stiftsmuseum. Asger Jorns tegning. 


33 


















Kvinde med to diende løver. Ålborgfonten, 
Nationalmuseet, København. 


Side 34: 

Det ejendommeligste billede i denne serie er for mig 
det, der findes på Åhus kirke i Skåne. En luxuøs dame 
sidder her på en gren af et træ, som er omslynget af to 
slanger der dier hende, mens hun i ro og mag støtter 
hovedet i den ene hånd. Hun inspirerer til ikke så få 
tanker. Jeg gad vide, om der findes mage til hende no¬ 
gen andre steder i europæisk middelalderkunst. 

Doven luxuriakvinde med hånd under kind og diende 
slanger ved sin barm. Ahus kirke, Skåne. 

Side 35: 

Kvinde med to diende dyr. Lyngsjo Kirke, Skåne. 


Den franske Zodiaque-serie har udsendt et „Lexikon over Sym- 
boler“ i middelalderkunsten. Her fremhæves at forhistoriske folk 
tillægger deres kunst en frugtbringende, livsudfoldende betyd¬ 
ning for mennesker, kvæg, planter og vildt, mens middelalderens 
munke derimod fandt dette luxurie, som må betegnes som det 
direkte æstetiske for direkte modbydeligt. Hele vejen op gennem 
middelalderen kæmpede disse to modsatte opfattelser med hin¬ 
anden fordi, som det i bogen påstås med en falsk beskedenhed, 
„Den kristne ikonografi skaber intet. Den placerer sig i en umå¬ 
delig tradition", der skal gå fra stenalderen op til vore dage. 

Selvfølgelig eksisterer der en kristen ikonografi, som behersker 
kunsten i mer end tusinde år, og som selv den dag idag kan gen¬ 
findes i visse kunstneres temaer. Men der findes også mange an¬ 
tikke billeder, der overgår i den tidligere kristne kunst, og som 
idag ingen rolle spiller, mens der findes temaer, der forbliver gyl¬ 
dige så længe menneskenes liv på jorden har betydning. 

Når vi her beskæftiger os med disse problemer, da er det for at 
rette en misforståelse, som det samme lexikon fremkommer med 
idet det påstår, at „der er ingen afgørende grund til, at den reelle 
værdi af disse billeders betydning eller betegnelse har undergået 
dybtgående ændringer på trods af de umådelige tidsrum der ad¬ 
skiller" deres oprindelige fremkomst og deres fremstilling i mid¬ 
delalderen. Dette er simpelthen vrøvl. Man kan ikke gøre sort til 
hvidt og omvendt og påstå, at man ikke har lavet om på betegnel¬ 
serne. Hvis det samme billede kendetegner det gode såvel som 
det onde, da kendetegner det i sig selv som billede intet som 
helst, om det ikke kendetegner noget tredie, som i sig selv hver¬ 
ken er godt eller ondt. Kan vi afgøre, om f.eks. en løve fremstillet 
i middelalderen repræsenterer dyden eller lasten, alt efter de 
omgivelser hvori den befinder sig, da lærer vi deraf blot, hvad 
man i middelalderen anså for godt og ondt, intet om selve løven. 

Norn skriver et sted i bogen:”I oldtidens kunst symboliserede bil¬ 
ledet af den siddende diegivende kvinde Moder Jord. Tanke¬ 
vækkende, at dette hedenske symbol tømt for sin oprindelige 
mening og fyldt påny skulle blive til vellysten”. - Her finder vi 
Erwin Panofskys definition af formen som en beholder, der frit 
kan tømmes for sit indhold og symbolske “mening”, der nødven¬ 
digvis altid gør formen meningsløs i sig selv. Men kunstværket er 
ikke en slags flaske, hvori man hælder øl eller saltsyre efter be¬ 
hag. Også i oldtiden var Moder Jord udtryk for vellyst, og vi fin¬ 
der endog, for at gøre dette mere kompliceret, diegivende jom- 

To løver dier en kvinde, Gosmer kirkes sydportal, Stenmester Esge, 


fru Maria-skulpturer. Norn udelukker sig fra muligheden for en 
sammenhængende beskrivelse af disse selvmodsigende tenden¬ 
sers mening og kommer i en vanskelig situation, når han sym¬ 
bolsk skal forklare, at et billede af en løve eller en slange symboli¬ 
serer det gode, når kirkens fjender skal karakteriseres. Det næste 
skridt på hans vej må automatisk blive Jungs arche-typologi, hvad 
der kun vil gøre symboliseringen endnu mere tåget. Dette bety¬ 
der naturligvis ikke, at en udvidet indsigt er udelukket i denne 
retning, blot at den i det direkte forhold til kunstværket er kom¬ 
plet ufrugtbar eller uinspirerende, fjerner os mer og mer fra 
selve billedoplevelsen. 


Stiliseret diemotiv. Døbefont i Godelov kirke. 
Skåne. 

Tidens tre ansigter 


Tidens tre ansigter blev trykt i Demokraten i 1971. 
Jorn gennemgår en række billeder fra samme motiv¬ 
kreds, og artiklen er et godt eksempel på Jorns sammen¬ 
lignende analysemetode. 



Treansigtet hoved (Boddhisattva) fra Cambo- 
dia. 1100-tallet. Museé Guimet, Paris. 


Side 38: 

Granithoved med tre ansigter fra Gleibjerg. 
Side 39: 

Granithoved med tre ansigter fra Bramminge. 


For nogle år siden offentliggjorde det jyske årsskrift for arkæolo¬ 
gi, Kumi, to mærkværdige granithoveder med tre ansigter. Det 
ene fra Gleibjerg og det andet fra Bramminge. Omend det sidste 
er forsynet med et udhugget årstal fra det attende århundrede, 
var eksperter enige om, at skulpturen er ældre, men senere for¬ 
hugget. Et øje i panden på et af ansigterne på begge hoveder, 
omgivet af en trekantet indramning, støtter den opfattelse, at de 
må være samtidige, men ingen har kunnet tidsfæste dem. 

Der findes dog på Nationalmuseet i København en skålformet 
fibula fra vikingetiden med fire hoveder, der alle i panden har et 
øje, som i form svarer til det, der findes på de to omtalte skulptu¬ 
rer. Det er dog desværre den almindelige opfattelse inden for fag¬ 
kredse, at rundskulpturer i granit først forekommer i Norden tid¬ 
ligst i det tolvte århundrede, indført sammen med katolicismen. 
Dette fremkalder et dilemma, for det er umuligt at placere de to 
figurer inden for kristen ikonografi, og figurerne har nok aldrig 
været tilknyttet en kirke. Enten må de være fra vikingetiden, hvor¬ 
ved en del ældre nordisk stenalderskulptur da må dateres ældre 
end det gøres, eller også må de være sene hedenske gengivelser, 
der har bevaret vikingetidens kultiske tradition ind i kristen tid - 
om man da ikke vil opfatte dem som nyopfundne forfalskninger. 
Hvilken interesse, der kunne ligge i et sådant forfalskningsforsøg 
er dog gådefuldt, og det forudsætter, at kunstneren har kendt og 
anvendt det sjældne nordiske pandeøje, som ellers ikke findes 
nogen andre steder i Europa uden for Norden, og her ikke findes 
i forbindelse med trehoveder, og som for øvrigt ingen hidtil har 
interesseret sig for. 

Museet i Edinburgh, Skotland ejer et mindre, treansigtet ho¬ 
ved i sten. Her findes intet tredje øje, men oven i hovedet er der 
et hul, ligesom på et treansigtet hoved fra folkevandringstiden 
fundet på Bornholm og udført i bronze. Broby Johansen gengi¬ 
ver i sin bog „Oldnordiske stenbilleder“ et stenhoved kun med ét 
ansigt, som han meget poetisk kalder Rosslandsguden. Den har 
også en skålformet fordybning oven i hovedet. Muligvis har der i 
disse skåle engang ligget en gylden kugle eller lignende, der i lig¬ 
hed med gral-symbolet er blevet opfattet som et øje. 

Pandeøjet fra Indien eller Sibirien 

Der findes mange fremstillinger af trehoveder i Europa, specielt 
inden for keltisk kunst. Men ingen af dem har, så vidt jeg ved, et 
pandeøje. Derimod er dette almindeligt på de indiske og sibiri¬ 
ske trehoveder. Af disse synes de sibiriske at være de ældste. 

Den gamle treansigtede figur fra Mohenjo-Daro har intet pan¬ 
deøje. Er pandeøjet kommet til Norden over Sibirien eller Indi¬ 
en? Hvem ved? E.B. Vadetokaia har i „Les idoles anciennes de 
l’Iénissei“, Ed. Nauka Leningrad 1967 oplyst de sibiriske fund. En 
stor del af disse sibiriske trehoveder med pandeøje befinder sig 
nu på museet i Minoussinsk og hører til en gruppe højst interes¬ 
sante skulpturer fra Iénissei. De er dateret til knapt to tusinde år 
før vor tidsregning, og repræsenterer en del af en rig og fantasi¬ 
fuld kunstnerisk blomstring, som synes at danne udgangspunkt 
også for den kinesiske Tao Tié-maske, hvoraf trehovedet da blot 
synes at være en særlig variant. Selv de romanske maskeskulptu¬ 
rer på kirkerne i Europa fremviser dette spil af varianter lige fra 
trehoveder til enkle søjleslugere. 

Lever videre som trolde 

Et typisk eksempel på en sådan variant er de tre hoveder nederst 
på træportalen fra den norske stavkirke i Hemsedal (nu museet i 
Oslo). Et andet norsk eksemplar i træ findes på Nationalmuseet i 
København. På et vist tidspunkt er det blevet opfattet som en 
trold i kamp med Holger Danske. Allerede på det gyldne alter fra 
Sahl havde kirken fået trehovedfiguren anbragt som en forsvarlig 
lænket djævel i Helvede. I folkesagn lever han videre som trold. 

Efter fremkomsten af artiklen i Kumi offentliggjorde direktø¬ 
ren for Stavanger museum i dettes årsskrift en gennemgang af en 
række nordiske trehoveder sammen med de efter renæssancen 
populære figurer med to ansigter, ofte kaldet Prudentia - forsig¬ 
tighed. Da jeg ikke her i Paris har dokumenterne, kan jeg ikke 
navngive forfatterne. Men i begge tilfælde undgås ethvert forsøg 
på tolkning af disse billeders betydning, ja der tages endog af¬ 
stand fra muligheden for at tillægge dem en fornuftig mening. 
Det er naturligvis lettere at placere dem som faldne hedenske 
„guder“. 

Et billede af tiden 

Meget taler dog for, at man kan fastholde opfattelsen, at trehove¬ 
det først og fremmest må forstås som et billede af tiden med dens 
tre ansigter, fremtid, nutid og fortid, og at dets fortsatte popularitet 



Treansigtet hoved, guddom fra Mohenjo-Daro. 
Det ældst kendte. Efter Vadetokaia 1967. 



Detalje af portal fra Valdres, Norge. Nu i 
Nationalmuseet, København. 

„Rebis“ fra Basile Valentin. Hævdes at være 
frimurer-emblem, men dateringen 1659 er 
ældre end etableringen af Frimurer-ordenen 
(1717). Efter Boucher: La Symbolique 
maconnique. 1953. 


netop ligger i, at det giver en visuel syntese af denne tidsindde¬ 
ling, som alle mere komplicerede sprogformer engang har anta¬ 
get som grundstruktur for udtalelser om tidsforhold, en indde¬ 
ling, der i tidens løb har givet stof til megen eftertanke. De man¬ 
ge kalenderbilleder, der fremstiller januar, årsskiftet, som en tre¬ 
hovedet figur, såvel som alle trehovedfremstillinger af ungdom, 
manddom og alderdom, virker som udtryk for denne tradition. 
Denne betydning af figuren kan vanskeligt være tilfældig. Også 
den tredobbelte opfattelse af himmel, jord og underverden passer 
ind i dette billede, da underverdenen med de afdøde i sig selv er 
forestillingen om det, der har været, det jordiske om det, der er, 
og det himmelske om det kommende. Dette sammenhæng an¬ 
fægtes ikke af, at disse forestillinger her bliver struktureret fra 
øverst over mellemst til nederst, altså rumligt. 

Renæssancens Janushoved 

Når trehovedet og den tredelte tidsopfattelse blev upopulær i 
middelalderen, og fra og med renæssancen helt og holdent for¬ 
svandt til fordel for Janushovedet med de to ansigter og den dia¬ 
lektiske forestilling om den todelte tid, skyldes dette utvivlsom 
den endelige sejr for den kronologiske tidsopfattelse, som var 
blevet udviklet med den græsk-romerske historisme, og som først 
med relativitetsteorien afløstes af en ny tredelt tidsopfattelse, 
hvor nutiden ikke længere blot opfattes som et tidsløst øjeblik, 
men som et måleligt udbredt tidsrum. 

Med denne nye tidsopfattelse er en dialektisk symmetriforestil¬ 
ling af fortid og fremtid blevet brudt. Denne havde ellers udfol¬ 
det en ganske spændende hermafroditisk eller androgyn symbol¬ 
verden, specielt til sin billedrige forklaring af de såkaldte alkymis¬ 
tiske modsætningssammenhæng. Der kan næppe herske tvivl 
om, at vi i disse Yang-Yin-forestillinger også har en tradition, der 
går meget langt tilbage i kulturhistorien, og at de i høj grad støt¬ 
tede sig til en symmetriopfattelse af modsætningen mellem mand 
og kvinde som frugtbarhedsprincip. 

Det kristne tre-enighedsprincip 

Trehovedet, der i sin sibiriske form er udstyret med horn og an¬ 
dre dyriske attributter, synes at være et forsøg på at fremstille et 
syntetisk billede af altet, kosmos, tiden iberegnet, men opfattet 
som evigheden, den uendelige dimension. Ved at timeliggøre ti¬ 
den, ved at gøre den kronologisk målelig, fik evighedsbegrebet 
ikke længere noget at gøre med tidsbegrebet. Det blev idealiseret 

og gjort absolut guddommeligt. Men selv om det så af kirken, der 
var hævet over det timelige, blev forbudt at fremstille den kristne 
guddommelige treenighed som et menneske med tre ansigter, 
kunne man dog specielt i kætterske områder omkring Svejts, Cze- 
koslovakiet og Østrig ikke forhindre, at der opstod mange maleri¬ 
er af trehoveder, helt op til forrige århundrede, fremstillende 
den kristne treenighed. Striden om disse billeder har utvivlsomt 
en direkte sammenhæng med voldsomme stridigheder omkring 
selve opfattelsen af det kristne treenighedsprincip, som har rystet 
kirken og fremkaldt blodige og skånselsløse krige. Det kan virke 
besynderligt, at den moderne naturvidenskab igen har åbnet 
denne gamle konflikt omkring tidsopfattelsen, der tidligere ud¬ 
trykte sig i et religiøst billedsprog, og som ortodokse katolikker 
og protestanter forlængst regnede med var endeligt skrinlagt. 

Flere varianter 

Foruden hovedet med de tre ansigter findes der flere andre va¬ 
rianter i fremstillingen af denne treenighed, f.eks. en virkelig tre¬ 
hovedet figur, hvor hvert hoved har sin egen hals. Sådan er figu¬ 
ren på guldhornet. Den holder med den ene hånd en buk bun¬ 
det med forbenet og har en økse i den anden hånd. Det ser ud, 
som om dyret skal ofres. Til samme type hører den omtalte trold 
fra Nationalmuseets norske træportal, og den figur med tre ho¬ 
veder, som findes på det svenske vævede billedtæppe fra Skog. En 
tredje antik kompositionsform sammensætter de tre ansigter i en 
løbende bevægelse som et hjul. Sådanne kendes ikke i Norden, 
men det svarer måske til de tre løbende ben. En anden sammen¬ 
sætning, der er godt repræsenteret i vikingetidens kunst specielt 
på den trefligede fibula, har tre hoveder, hvis halse går ud fra 
samme centrum, eller omvendt vender håret mod samme cen¬ 
trum. 

En kronet figur med tre ansigter, fra et i øvrigt meget interes¬ 
sant astronomisk kalkmaleri i Eskelhem kirke, Gotland, har to fi¬ 
skehaler som en havmand. Underkroppen er en kæmpestor ma¬ 
ske med skæg, og han synes at drikke af en skål. En trehovedet 
havmand, der holder sig i to fiskehaler, findes også i Baseler Miin- 
ster, Svejts. 

En anden mærkværdig trehovedet figur på Gotland er fremstil¬ 
let på et kalkmaleri fra Vamlingbo. Den har et en face-ansigt med 
skæg, og to profiler hver med lang næse og vækster ud af mun¬ 
den. Et lignende tema findes på et træskæreri, Gothem kirke, 
sammested. Men hvor det sidste har en dyrekrop, deler den før- 



Sibirisk figur med pandeøje. Ca. 1800 f.Kr. 
Efter Vadetokaia 1967. 



Hoved med tre ansigter og dyrekrop. 
Træskæreri, Gothem kirke, Gotland. 

Hoved med tre ansigter og to modstillede dyre¬ 
kroppe. Kalkmaleri, Vamlingbo kirke, Gotland. 


ste sig i to modstillede dyrekroppe med fælles, omend treansigtet 
hoved. 

Denne version havde jeg ikke truffet på, før jeg nu genfandt en 
lignende på den udstilling af jugoslavisk kunst, der i øjeblikket 
afholdes i Paris. Den fandtes som illumination til et middelalder¬ 
manuskript, og bar på sit hoved en søjle. Kan dette sammenhæng 
vidne om Go tlands østeuropæiske forbindelser over Kijef? Det 
skal jeg ikke kunne udtale mig om. Men det var gensynet med 
denne figur, der gav mig lyst til at skrive lidt om tidens tre ansigter 
og deres forekomst i nordisk kunst. 

Dalmålningar og historisk realisme 


Hvorfor finder man aldrig folkekunsten repræsenteret i de store 
bøger, som vore kunsthistorikere skriver om den nationale kunst 
og den internationale kunstudvikling? Selv hos kritikere, der 
prætenderer at gå ud fra sociale og folkelige interesser. Man si¬ 
ger, at folkekunsten ikke er rigtig kunst. Hverken i sin litterære 
eller billedmæssige form. Man kalder det folklore, hvad der nær¬ 
mest er ensbetydende med historiske kuriosa. Men når man ser, 
hvor lidt de akademiske kredse i dag forstår den enhed, der eksi¬ 
sterer mellem folk og kultur, at kulturen er et resultat af folkets 
skabende kraft, så forstår man, at det er et privilegium at eje 
kunst, så forstår man alt, så forstår man, at menneskene ikke kan 
se det, som de ikke vil se. 

At denne blindhed har resulteret i et usandt billede af kulturli¬ 
vet er én sag, og at denne udvikling har stødt de skabende kunst¬ 
nere ud i en stadig større parasittilværelse er noget andet, men at 
denne kunstneriske uafhængighed skulle være en fordel kan 
næppe være sandt, når kunstneren for at få sociale arbejder, op¬ 
gaver i samfundets tjeneste, for at kunne arbejde for folket, må 
lyve, formelt og indholdsmæssigt. 

Uden nærmere at analysere folkekunstens kulturelle betyd¬ 
ning, og uden at bringe mange historiske og kulturelle data om 
det her foreliggende materiale om svensk folkekunst søger jeg 
blot at vise nogle billeder som jeg synes om, billeder, der er skabt 
af mennesker, som har haft den barnlige glæde at se billeder, at 
omgås med billeder, og som har skabt en billedverden, som sva¬ 
rer til deres behov. 

Det er ikke nogen egentlig anonym kunst, mange af disse 
kunstneres navne kender man endnu den dag i dag, den er ikke 
skabt af professionelle kunstnere, men af bønder, som havde den¬ 
ne gave at kunne se billeder, og som vandrede omkring i byerne 
om vinteren, når de ikke kunne arbejde med deres landbrug, for 
at lave billeder til de andre bønder. Denne kunst er som den bed¬ 
ste kinesiske kunst gjort af amatører. 

Disse svenske vægmalerier er malet på papir, let grundet lær¬ 
red eller på trævægge med vand- eller oliefarve. Det mest almin¬ 
delige er vandfarve på lærred. Nogle er gjort til en bestemt plads, 
andre blev rullet sammen og kun hængt op ved helligdage eller 
familiehøjtider. 


I 1947 skrev Jorn om en gruppe svenske Dalmål¬ 
ningar. Artiklen blev oversat til svensk, men udkom 
ikke. 11948 kom et kort sammendrag af den i det tjek¬ 
kiske tidsskrift Blok, og i 1949 et resumé heraf i tids¬ 
skriftet COBRA nr.l. Artiklen er oversat fra det sven¬ 
ske manuskript. 


Side 46: 

David og Goliat. Olhans Olof Jonsson (1790- 
1878). Nordiska Museet, Stockholm. 

Side 47: 

Tobias og englen. Olhans Olof Jonsson (1790- 
1878). Nordiska Museet, Stockholm. 


45 






fK w 

ITV -F 




^^ v ^!Érø^' Jskjæ?~ ■ 

f"*"^ e|f; 

, • V 

■xåmmwmk..- 

Wf • ■ 

J 


i mB&m " ^ 

*^ifL’ : iA '^wl&L w£h H — ^?w 

wmm s * 

hMU/j 


m 

.* : " s 'i i i* 

{Æ mm 

IR#mw jjn ' 

\Wi 

r/ j 

: 4§ 

m , rø . 

* 

Jilk. 

v li 

f il 


M i 















Vingårdsmanden. Winter Carl Hansson (1777-1805) 
Zorn-museet, Mora. 


Det svenske folk holder af festligheder, de forstår at feste sam¬ 
men, at forene en fri og løssluppen livsglæde med en højtidelig, 
stilfuld og farverig organisation og tradition. Det er kun i vor 
moderne opløste tid, at festen er blev revet løs fra sin sammen¬ 
hæng med livets højtider. Og endnu i dag kan man i afsides egne 
i Sverige finde bønder, som lever, arbejder og fester og fejrer høj¬ 
tider på samme måde, som disse billeder viser, som tror på de 
samme ting, som de mennesker, der har gjort disse billeder, men 
for øvrigt er denne folkekultur døende, også i Sverige. 

Hvad har disse mennesker troet på? I almindelighed kan man 
helt enkelt se disse billeder som udtryk for en naivt oprigtig og 
barnlig religiøsitet. Det er sandt, at disse billeder for det meste er 
prægede af en bibelsk mytologi, og at de med forkærlighed be¬ 
skæftiger sig med de ældste jødiske sagn. Men behandlingen af 
disse emner viser på en ejendommelig måde, hvorledes denne 
motivverden er smeltet sammen med den tid, det miljø og det 
folk, som har skabt billederne. De historiske motiver er ikke opfat¬ 
tet historisk, men symbolsk. Abraham, Isak, David, Goliat, Absalon, 
Salomon o.s.v. er ikke jøder, men svenske bønder fra 17- og 1800- 
tallet. Kunsthistorien regner det for et realistisk fremskridt, når de 
klassiske kunstnere begyndte at anvende jøderne som model for 
deres religiøse billeder og Palestina som baggrund for den krist¬ 
ne mytologi. Det kalder man „historisk realisme 44 .1 denne mærk¬ 
værdige terminologi bliver de svenske billeder urealistiske. Ikke 
fordi de anvender en fremmed motivkreds, men fordi de ikke er 
historisk korrekte, som om man kunne fremstille noget andet end 
sig selv og sin egen tid realistisk og historisk korrekt. Den „historiske 
realisme 44 opfatter man i dagsom en illusionistisk indlevelse i en tid, som 
ikke længere eksisterer, og et miljø, som man overhovedet ikke kan vide 
noget virkeligt om, som man i hvert fald ikke har oplevet. 

At den svenske bondebefolkning kunne fremstille de bibelske 
billeder med så stor en sand realisme, og anvende dem som sym¬ 
bol for deres eget liv beror uden tvivl på, at deres livsorganisations 
sociale struktur havde store ligheder med israeliternes patriarkalske histo¬ 
rie. 

De svenske bønders ukomplicerede og rationelle sociale ind¬ 
stilling viser sig tydeligt i gengivelsen af kongen, biskoppen, bon¬ 
den og bondekonen, hvorover der står: Kongen siger: Jeg regerer over 
jer alle, og biskoppen siger: Jeg underviser jer alle, og bonden siger: Jeg gi¬ 
ver jer alle føden. 

Hjemme sidder bondekonen og siger selv: Jeg klæder jer alle. 
Det er, som om hun optræder i opposition til de tre store autori- 

teter, og som om maleren vil vise os sine specielle sympatier for 
hende. Kvinden har altid haft en meget fri stilling i de skandinavi¬ 
ske lande. 

Denne frie tone mellem de to køn kommer også til udtryk i 
billedet af det unge kærlighedspar, som mødes ved livstræet. Mand¬ 
en hilser kvinden med ordene: „God dag min ven og rose, kan jeg 
sove hos dig?“ Eller i den humoristiske tegning af hanrejen og 
den kendte foryngelsesmølle, ungdomsmøllen. 

Skal man herudover forklare, hvad disse mennesker troede 
og satte deres lid til, så må man sige, at de for det første havde en 
stærk tro på sig selv, en tro som viser, at de identificerede sig med 
såvel gud som konge. Disse autoriteter har også haft deres fulde til¬ 
lid. Det er ikke let at se, om et billede forestiller guden, kongen 
eller blot bonden selv. Kronen, som i de fleste andre lande er for¬ 
beholdt kongen og dronningen, findes altid på sin oprindelige 
vis i Sverige som folkelig prydelse ved bryllup. Det var for dette folk, 
og ved disse billeders tilblivelsestid, at Napoleons general Berna- 
dotte blev konge. 

De billeder, som her reproduceres, er alle fra landskabet 
Dalarne. De er ikke de bedste og heller ikke de mest typiske re¬ 
præsentanter for disse bondebilleder. Denne gruppe er specielt 
udvalgt, fordi dens sammenblanding af to stilarter virker forvir¬ 
rende, den viser slutningen og opløsningen af en kunstnerisk tra¬ 
dition, den nærmer sig en mere tilvant europæisk stil, og er der¬ 
for i sit sprog lettere at forstå. Det er lettere at trænge ind i svensk 
folkemaleri, hvis man går ind her. 

Europas folkekunst er i de enkelte lande indtil nu kun ble¬ 
vet behandlet ud fra en rent chauvinistisk indstilling. Hvis man 
undersøger den ud fra en almenmenneskelig og international 
opfattelse, da viser hele Europas folkekunst en forunderlig sam¬ 
menhæng og indre enhed tværs over grænserne og står i en fæl¬ 
les modsætning til de klassiske kunsttraditioner. Forskellen mel¬ 
lem en svensk dalmålning og tjekkisk glasmaleri er mærkværdigt 
lille, det poetiske indhold knytter dem til de moderne amerikan¬ 
ske negres spirituals. Den katastrofale modsætning mellem ori¬ 
ent og occident, som eksisterer i vore såkaldte højere kulturlag, 
findes slet ikke i folkekunsten. Det er den eneste kunst, om hvil¬ 
ken man i sandhed kan sige, at den er international i stil og ind¬ 
hold, samtidig med, at den har sit klare lokale præg. 

Et interessant billedelement er den mærkværdige plante, som 
dukker op overalt i denne kunst, et træ med fantastiske blomster 
og arabesker. Det er næppe forkert heri at se det almenmenne- 



Fæstemø. Nordiska Museet, Stockholm. 



Rytter fra Dalarne. 

Snarf Anders Andersson, 1820. 

Tre vise mænd. Kers Erik Jonsson, 1848. 


skelige symbol, livstræet, som har fået sin moderne parallel i jule¬ 
træet. En mere elementær ejendommelighed er den billedmæssi- 
ge kompositionsform. I modsætning til den klassiske kompositi¬ 
onssymmetri, som bygger billedet op i statiske stillinger, i hvad 
man kan kalde dramatisk kontrapunktik, er disse billeder så at 
sige skrevne i en dynamisk fremadskridende kompositionsform, 
præget af en vandrende billedaflæsning, ligesom de folkelige bil¬ 
ledserier i vore aviser. Ord og tekst knytter sig til billederne på en 
malerisk måde, snart over, snart under eller inde i billedet, og de 
indgår i selve billedets opbygning ligesom de kinesiske bogstaver 
eller moderne vittighedstegninger. Farven er klar og stærk uden 
underfundighed som i en barnetegning og med samme rige sik¬ 
kerhed og undertiden endog raffineret penselføring. Denne vær¬ 
digt fremadskridende dynamiske billedform uden kontrapunktik 
og indre dramatisk spænding genfinder man overalt i de gamle 
kulturer, i de egyptiske vægmalerier, de gammelmesopotamiske, 
og hos de indianske Inka og Mayafolk. Den er uforenelig med 
den klassiske europæiske naturalisme. Et typisk bevis på dette er 
den romerske Trajansøjle, som er et håbløst sammensurium af 
arme, ben, kroppe og hoveder. 

Men ser man bort fra de historiske, de almenteoretiske og 
formelle interesser, de stilistiske vurderinger, som kan have en 
principiel betydning i fremtidens formskabende arbejde, hvil¬ 
ke kunstneriske interesser kan netop disse svenske billeder da 
have for os? Kunsthistorien synes ikke at have fundet nogen 
interesse i dem. Spørgsmålet er, hvor man finder de kunstneri¬ 
ske værdier. Søger man dem i den højeste formelle bearbejdel¬ 
se, så må det medgives, at disse billeder kun har ringe værdi. 
Deres teknik er primitiv og deres teoretiske viden er ringe. 
Men søger man den kunstneriske værdi i det menneskelige 
indhold, da bliver spørgsmålet, hvad man finder mest værdi¬ 
fuldt i mennesket. Søger man som surrealisterne det komplek¬ 
se og konfliktbetonede, det dramatiske indhold, da går man 
uden interesse forbi dalmålningerne. Bryder man sig derimod 
om den enkle harmoni, den konfliktløse sensualitet, holder 
man mere af det end af den hæmmede sensibilitet, så bliver 
denne kunst noget af det mest interessante i nyere europæisk 
kunsthistorie. Den er gjort med den enkle overlegenhed, som 
den civiliserede kunst gerne kalder barnlig. Det er let gjort, 
„une peinture gratuite“, som et barn kan lave det, som man 
plejer at sige. Let gjort og lykkeligt oplevet, altså inferiør 
kunst, og dog, er det nu også sådan? 

Er det egentlig ikke formelt set den naturlige billedform at 
kunne udtrykke sig spontant, er det ikke indholdsmæssigt set den 
naturlige livsform spontant at kunne anvende sine kræfter i et 
livsbekræftende arbejde. Er det egentlig ikke naturligt at leve et 
harmonisk liv og enkelt og harmonisk at kunne udtrykke dette liv 
i kunsten. Er denne kamp med det maleriske stof, er denne kamp 
for livet, som vi i dag kalder „at leve“, er den virkelig livet? Det 
naturlige liv er intet drama. En fødsel er intet drama, ingen 
kamp. Der skal to modsætninger til, for at der kan blive kamp. En 
kvinde „kæmper" ikke for at føde sit barn. Hun må arbejde, og det 
kan gøre ondt, men en „kamp" er det ikke, for intet kæmper mod 
denne fødsel. Skibet kæmper ikke mod storm og hav, for vinden 
og vandet kæmper ikke mod det. Det forekommer mig, at denne 
teori om kampen for livet blot er en gentagelse af den gamle 
metode i naturen at se det samme, som man oplever i samfundet. 
Ældre tider så i naturen en spejling af samfundet: Solen - kongen, 
månen - dronningen, o.s.v. Vi ser i naturen alles kamp mod alle, 
vort samfunds lov. Er det rigtigt ? 

Skildrer disse billeder noget aktuelt? For os nutidsmennesker 
kan de ikke anvendes som en aktuel social realitet, men jeg holder 
af dem. Det er alt, hvad jeg ved. Jeg holder af deres indhold og 
deres form. Det er måske romantik, men hvad kan jeg gøre ved 
det? Når den sociale virkelighed ikke er behagelig, kan jeg natur¬ 
ligvis kæmpe mod den, men med hvilket mål? Da må jeg jo også 
have en drøm om noget bedre inden i mig. Jeg ønsker ikke at gå tilbage, 
men når jeg går fremad, så må der findes noget, som jeg kalder 
fremad, og det er den menneskelige glæde. Var disse mennesker gla¬ 
de? Nej, de var også undertrykte, men ikke i den grad som vi er 
nu. De drømte også om et paradis, men dette paradis lignede 
meget et sted, et eller andet sted i Dalarna i Sverige. 

Marias og Elisabeths møde, o. 1840. 



Blomsterranke. Hjelt Per Persson, 1851. 

Uddrag fra afsluttende artikel i Tegn og underlige ger¬ 
ninger fra 1970. 


Gjessings regel 
- hyldest til en stor nordmand 

Da jeg i 1961 opdagede en mængde ristninger på kirkerne i Nor¬ 
mandiet, besluttede jeg at lade fotografierne, som Gérard Fran- 
ceschi havde udført, offentliggøre i en bog. Teksterne håbede jeg 
at få fra nordiske og franske videnskabsmænd, men de franske vil¬ 
le ikke have med sagen at gøre. Jeg regner med, at det er, fordi de 
ikke selv havde lagt mærke til dem. Det forklarer naturligvis ikke 
det hele, for de vidste næppe rigtigt, hvad de skulle mene om 
dem. 

En glædelig overraskelse var det derfor, at den norske arkæo¬ 
log og senere etnolog og sociolog, professor Gutorm Gjessing, 
der er kendt for at have publiceret størsteparten af de norske hel¬ 
leristninger, inden han helligede sig sociologien, gik til opgaven 
og gennemgik materialet. 

Også han måtte, som jeg, blive slået af ligheden med de nor¬ 
diske bronzealderhelleristninger. Men hvordan er det muligt at 
forklare, at vi genfinder alle disse billedmotiver på kirkerne i Nor¬ 
mandiet to tusinde år efter, at de florerede i Norden? Skålgruber, 
cirkler med og uden kors, slanger, spiraler, skibe, fugle, fodsåls- 
aftryk, håndaftryk, dansende figurer med den ene hånd hævet og 
den anden sænket, figurer med enorme hænder, pløjescener, 
hjorte, køer, heste osv. bortset fra tegn af nyere oprindelse. Skulle 
det være muligt, at vikingerne i Norden måtte have bevaret den¬ 
ne billedverden lige fra bronzealderen i en nu forsvundet og for¬ 
gængelig fremstillingsform? 

På trods af, at dette kan virke ret fantastisk, er det dog efter 
Gjessings mening den mest sandsynlige forklaring. Hvordan skal 
man ellers forklare deres forekomst? Folkemindet er utrolig sejli¬ 
vet, specielt i Norden. Denne kendsgerning belyser Gjessing med 
mange eksempler, f.eks. folkesagnet i Bolling, der fortalte, at en 
vogn med guld var blevet sænket ned i Dejbjerg mose. Da arkæo¬ 
logerne i 1881-83 begyndte deres udgravninger, fandt de ikke 
blot én, men to Dejbjergvogne fra før-romersk tid. I to tusinde år 
vidste folk på egnen dette. 

Men er en tradition så vedholdende, hvorfor finder vi da ikke 
de samme tegn i Norden op til nyere tid? Dette var det andet 
spørgsmål, som Gjessing skulle give en forklaring på, og det er i 
denne forbindelse, at han fastslår det epokegørende princip, 
som jeg tillader mig at kalde Gjessings regel. Han konstaterer 
nemlig, at en metode eller en tradition opfører sig ganske ander- 

ledes i det miljø, der har skabt den, end omplantet i et miljø, hvor 
den ikke er i overensstemmelse med sin oprindelse. Han siger 
ordret: „Når en tradition er omplantet i et nyt miljø, er den ofte 
præget af en tendens til at forstene, til at hærdes og lukke sig inde 
i sig selv i en fuldstændig uforanderlig form.“ 

Det drejer sig her ikke om en regel, hvis konsekvens er uddra¬ 
get af det materiale, som jeg har lagt på bordet. Tværtimod. Det 
er en foræring, som Gjessing med en flot gestus tilkaster mig, en 
konsekvens af en livslang opofrelse i tjenesten for erkendelsen af 
det menneskelige, og i tydningen af de spor, som menneskene 
efterlader sig. 

Det ser måske ikke ud af så meget. Reglen er, som så mange af 
de fundamentale grundregler, der bestemmer vor tænkning, så 
selvfølgelig, at man synes at enhver kunne have sagt dette, at en¬ 
hver forsker ved det, men det er Gjessing, der har udformet den¬ 
ne regel. 

Jeg skal ærligt indrømme, at heller ikke jeg fandt noget særlig 
mærkværdigt i Gjessings eksempel, som fremhæver den forbav¬ 
sende konservatisme, der har bevaret det gamle nordiske sprog 
på Island og Færøerne. Det var først, da min franske ven Noel 
Arnaud begyndte at hidse sig op og påpege det generelt brugba¬ 
re i denne regel, at jeg begyndte at spekulere dybere over sagen. 
Han henviste til det ejendommelige renæssancefransk, som sta¬ 
dig er gældende hos de franske canadiere. Komisk nok viser de 
her nævnte eksempler alle hen på en lingvistisk regel, men dens 
anledning er billedmæssig. Vi har altså her, hvad jeg vil kalde en 
betegnende eller semantisk regel, fælles for sprog og billeder, 
uafhængig af begge, bag ved begge disse foreteelser, direkte ud¬ 
tryk for menneskenes være- og handlemåde uafhængigt af, i hvil¬ 
ket system, lingvistisk, billedmæssigt etc. dette giver sig udtryk. Vi 
har her et grundelement i en generel semantisk morfologi. 

På denne måde bliver Gjessings regel, „the missing link“ det 
sensationelle bindeled mellem to studier, der før var uforenelige, 
sprogstudiet og stilstudiet. 

Omplantningen af en tradition i et nyt miljø gælder i tid såvel 
som i rum. En ny civilisatorisk-teknisk metodik har den samme 
virkning som en omplantning fra en kulturkreds til en anden, og 
Gjessings regel gælder i begge forhold. Vi behøver blot at betrag¬ 
te det latinske sprog før og efter reformationen. Før reformatio- 


Side 54-55: 

Grafitti. Eglise de Creton, Haute Normandie, 
Frankrig. 

nen var det et fællessprog for et vesteuropæisk konkret åndeligt 
fællesskab. Det blev da radbrækket og omformet, som ethvert le¬ 
vende sprog bliver det. Efter reformationen blev det mere og 
mere perfektioneret og dødt, men hvad Gjessing påpeger er, at 
det blev perfektioneret, netop fordi det blev bevaret som en 
døende eksklusivitet for et isoleret åndsaristokrati, det Grundtvig 
kaldte den sorte skole. Blot må vi i sandhedens navn gå endnu vi¬ 
dere og fastslå, at det samme skete med Grundtvigs tanke, da den 
blev en isme, et dogme, en symbolsk tænkning. 

Det er her, Gjessings regel virkelig griber i dybden af menne¬ 
skeånden, i beskrivelsen af overgangen fra tegn til symbol. Alt, 
hvad vi lærer fra andre uden selv at have oplevet det som en men¬ 
neskelig begivenhed, bliver en symboliseret, forstenet og lukket 
form. Men hvor mange af disse forstenede former er vi ikke tvun¬ 
get til at trække af sted med hele livet igennem? Jeg kanjo ikke gå 
ud og slå et menneske ihjel for at overbevise mig om sandheden 
af, at jeg ikke må dræbe. Gjessings regel er en lov, som karakteri¬ 
serer en mængde af, hvadjeg personligt gør og tænker hele tiden 
og ikke blot jeg, men alle, om de vil indrømme det eller ej. Den 
bevidste udformning af en sådan regel berettiger efter min me¬ 
ning Gjessing til Nobelprisen. Men se, om han får den. 



Fra efterskrift til Folkekunstens Didrek 

Hvad er det, der i den grad fascinerer os ved'synet af bil¬ 
leder og former fra gamle tider? Hvad får os til at lytte til 
ældede, fjærne ord og beretninger? Hvad sker der når vi 
søger kontakt med disse fantasier, fremmede for vore 
egne drømme, men hvormed vi dog synes at have een 
eller anden hemmelig kontakt? 

I et præludium har digteren Wordsworth sammen¬ 
lignet vor famlende usikkerhed i forsøget på at skue ind 
i den forløbne tid med det billede man oplever set fra en 
båd på en stille sø når man stirrer i vandet, der toner sig 
i stigende dunkelhed. Man aner en bund i dybet med 
farver, former og usikre omrids. Spejlingerne fra træer, 
himlens skyer, ja fra ens eget ansigt blander sig ind i bil¬ 
ledet, der nu og da fordrejes af bølgende dønninger for 
så pludselig for en tid helt at forsvinde i en krusning af 
overfladen der kommer og går, man ved ikke hvorfra og 
hvorhen. 


















